cyanic-selkie/wikianc huggingface dataset:
ಬಪ್ಪನಾಡು ದುರ್ಗಾಪರಮೇಶ್ವರಿ
ಉಲ್ಲೇಖ
ವರ್ಗ:ದೇವಾಲಯಗಳು ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ಬಿ. ರಮಾದೇವಿ (ನಟಿ)
'''ಬಿ. ರಮಾದೇವಿ''' (B. Ramadevi), ಕನ್ನಡದ ಖ್ಯಾತ ಪೋಷಕ ನಟಿ. ಹಾಸ್ಯನಟಿಯಾಗಿ, ಖಳನಟಿಯಾಗಿ ಹಲವು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಸತ್ಯ ಹರಿಶ್ಚಂದ್ರ (೧೯೬೫) ಚಿತ್ರದಲ್ಲಿನ ’ಕಲಹಕಂಠಿ’ ಪಾತ್ರ, ರಮಾದೇವಿ ಅವರಿಗೆ ಜನಪ್ರಿಯತೆ ತಂದುಕೊಟ್ಟಿತು.
ಚಿತ್ರರಂಗ ಪ್ರವೇಶ
ರಾಮಾಚಾರಿ (1991), ನನ್ನ ಶತ್ರು (1992) ಅವರು ನಟಿಸಿದ ಕೊನೆಯ ಚಿತ್ರಗಳು. ರಮಾದೇವಿ ಅವರ ಮೊಮ್ಮಗಳು 'ಸಾಧನಾ(ಶಾರಿ)' ಬಹುಭಾಷಾ ನಟಿಯಾಗಿದ್ದು, ಕೇರಳ ರಾಜ್ಯದ ಅತ್ತ್ಯುತ್ತಮ ನಟಿ ಪ್ರಶಸ್ತಿ ಪಡೆದಿದ್ದಾರೆ.
ನಟಿಸಿದ ಚಿತ್ರಗಳು
ರಮಾದೇವಿ ಅಭಿನಯಿಸಿದ ಚಿತ್ರಗಳು :
ಹೊರಗಿನ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ನಾಗದಂತಿ
ನಾಗದಂತಿ ಸಾಮಾನ್ಯವಾಗಿ ರೆಡ್ ಫಿಸಿಕ್ ನಟ್, ವೈಲ್ಡ್ ಕ್ಯಾಸ್ಟರ್, ವೈಲ್ಡ್ ಕ್ರೋಟನ್ ಮತ್ತು ವೈಲ್ಡ್ ಸುಲ್ತಾನ್ ಸೀಡ್ ಎಂದು ಕರೆಯಲ್ಪಡುತ್ತದೆ. ಇದು ಯುಫೋರ್ಬಿಯೇಸಿಯ ಕುಟುಂಬದ ಸಸ್ಯವಾಗಿದೆ. ಬಾಲಿಯೋಸ್ಪರ್ಮಮ್ ಮೊಂಟಾನಮ್ (Baliospermum montanum) ಎಂಬುದು ಇದರ ವೈಜ್ಞಾನಿಕ ಹೆಸರು. ನಾಗದಂತಿಯನ್ನು ಸಂಸ್ಕ್ರತದಲ್ಲಿ ದಂತಿ ಎಂದು ಕರೆಯುತ್ತಾರೆ.
=ಬೆಳೆಯುವ ಪ್ರದೇಶಗಳು= ನಾಗದಂತಿಯನ್ನು ಖಾಸಿ ಪರ್ವತ ಹಾಗೂ ಕಾಶ್ಮೀರದ ಉಪ-ಹಿಮಾಲಯ ಪ್ರದೇಶಗಳಲ್ಲಿ ಕಾಣಬಹುದು. ಇದು ಬಿಹಾರ, ಪಶ್ಚಿಮ ಬಂಗಾಳ ಮತ್ತು ಮಧ್ಯಭಾರತದಲ್ಲಿ ಸಾಮಾನ್ಯವಾಗಿದೆ.
=ಸಸ್ಯದ ವಿವರಣೆ= ನಾಗದಂತಿ ಹೆಚ್ಚಿನ ಪ್ರಮಾಣದಲ್ಲಿ ಹೂವುಗಳನ್ನು ಉತ್ಪಾದಿಸುತ್ತವೆ. ಹಣ್ಣುಗಳು ೮-೧೩ ಮಿಮೀ ಉದ್ದವಿರುತ್ತವೆ. ಬೀಜಗಳು ಅಂಡಾಕಾರವಾಗಿ ಮೃದುವಾಗಿರುತ್ತದೆ.
=ಔಷಧೀಯ ಉಪಯೋಗ= ಮಲಬದ್ಧತೆ, ಕಿಬ್ಬೊಟ್ಟೆಯ ನೋವು, ಪೈಲ್ಸ್, ಚರ್ಮ ರೋಗ, ಜಂತುಹುಳದ ಸಮಸ್ಯೆಗಳು, ಕಫ ಮತ್ತು ಪಿತ್ತದ ಕಾಯಿಲೆಗಳ ಚಿಕಿತ್ಸೆಗೆ ಬಳಸಲಾಗುತ್ತದೆ. ನೋವು ಮತ್ತು ಊತಗಳಿಗೆ ಇದರ ಬೇರನ್ನು ಚಿಕಿತ್ಸೆಯಲ್ಲಿ ಉಪಯೋಗಿಸುತ್ತಾರೆ. ಎಲೆ ಹಾಗೂ ಬೀಜಗಳನ್ನು ಅಸ್ತಮಾ ಚಿಕಿತ್ಸೆಯಲ್ಲಿ ಬಳಸಲಾಗುತ್ತದೆ. ನಾಗದಂತಿಯ ಬೇರುಗಳು ಜೀರ್ಣಕಾರಿ ಮತ್ತು ದೇಹ ಶುದ್ಧೀಕರಿಸುವ ಅಂಶಗಳನ್ನು ಹೊಂದಿದೆ.
ವರ್ಗ:ಆಳ್ವಾಸ್ ಶೋಭವನ ವರ್ಗ:ಔಷಧೀಯ ಸಸ್ಯಗಳು
ಎಲಿಜ಼ಾ ಕುಕ್
thumb|ಕವಯತ್ರಿ
ಪೀಠಿಕೆ
ಎಲಿಜ಼ಾ ಕುಕ್ (೨೪ ಡಿಸೆ೦ಬರ್ ೧೮೧೮ - ೨೩ ಸೆಫ್ಟ೦ಬರ್ ೧೮೮೯) ಅವರು ಚಾರ್ಟ್ ವಾದಿ ಚಳವಳಿಯೊ೦ದಿಗೆ ಸ೦ಬ೦ಧ ಹೊ೦ದಿದ್ದ ಇ೦ಗ್ಲೀಷ್ ಲೇಖಕಿಯಾಗಿದ್ದರು. ಅವರು ಮಹಿಳೆಯರಿಗಾಗಿ ರಾಜಕೀಯ ಸ್ವಾತ೦ತ್ರ್ಯವನ್ನು ಹೊ೦ದಿದ್ದರು ಮತ್ತು ಶಿಕ್ಷಣದ ಮೂಲಕ ಸ್ವಯ೦ಸುಧಾರಣೆಯ ಸಿದ್ಧಾ೦ತದಲ್ಲಿ ತೊಡಗಿದರು.
ಬಾಲ್ಯ
ಲ೦ಡನ್ನಲ್ಲಿರುವ ಸೌತ್ವಾರ್ಕ್ನಲ್ಲಿರುವ ಬ್ರೀಜಿಯರ್ನ (ಹಿತ್ತಾಳೆ ಕೆಲಸಗಾರ) ಹನ್ನೊ೦ದು ಮಕಳಲ್ಲಿ ಎಲಿಜ಼ಾ ಕುಕ್ ಹಿರಿಯವಳಾಗಿದ್ದಾಳೆ, ಅಲ್ಲಿ ಅವಳು ಜನಿಸಿದಳು. ಅವಳು ಸುಮಾರು ಒ೦ಭತ್ತು ವರ್ಷ ವಯಸಿನವಳಿದ್ದಾಗ ಅವಳ ತ೦ದೆ ವ್ಯವಹಾರದಿ೦ದ ನಿವೃತ್ತರಾದರು, ಮತ್ತು ಕುಟು೦ಬವು ಹೊರ್ಶಮ್ ಸಮೀಪದ ಸೇ೦ಟ್ ಲಿಯೊನಾರ್ಡ್ಣ ಅರಣ್ಯದಲ್ಲಿನ ಸಣ್ಣ ತೋಟದಲ್ಲಿ ವಾಸಿಸಲು ಹೋದರು. ಆಕೆಯ ತಾಯಿ ಕಾಲ್ಪನಿಕ ಸಾಹಿತ್ಯಕ್ಕಾಗಿ ಎಲಿಜ಼ಾಳ ಪ್ರೀತಿಪಾತ್ರರನ್ನು ಪ್ರೋಸ್ತಾಹಿಸಿದರು, ಆದರೆ ಮಗುವು ಸ೦ಪೂರ್ಣವಾಗಿ ಸ್ವಯ೦ - ವಿದ್ಯಾಭ್ಯಾಸ ಹೊ೦ದಿದಳು. ಅವಳು ಹದಿನೈದು ವರ್ಷಕ್ಕಿ೦ತ ಮು೦ಚೆಯೇ ಪದ್ಯಗಳನ್ನು ಬರೆಯಲಾರ೦ಬಿಸಿದಳು, ವಾಸ್ತವವಾಗಿ ನಾನು ಅವರಲ್ಲಿ ಕೆಲವೊ೦ದು ಜನಪ್ರಿಯ ಪದ್ಯಗಳು, ಅ೦ದರೆ ನಾನು ತೇಲುತ್ತಿರುವೆ ಮತ್ತು ಗ್ಲೆ೦ಗರಿ ನಕ್ಷತ್ರ' ಅವರ ಹೆಣ್ಣುತನದಲ್ಲಿ ಸ೦ಯೋಜನೆಗೊ೦ಡಿದೆ.
ವೃತ್ತಿಜೀವನ
ಅವರ ಮೊದಲ ಸ೦ಪುಟ, ಲೇಸ್ ಆಫ್ ಎ ವೈಲ್ಡ್ ಹಾರ್ಪ್, ೧೮೩೫ ರಲ್ಲಿ ಕಾಣಿಸಿಕೊ೦ಡಿತು, ಅವರು ಕೇವಲ ಹದಿನೇಳು ವರ್ಷದವಳಾಗಿದ್ದಾಗ, ಅದರ ಅನುಕೂಲಕರ ಸ್ವಾಗತದಿ೦ದ ಉತ್ತೇಜಿಸಲ್ಪಟ್ಟಳು. ವಾರಪತ್ರಿಕೆ ರವಾನೆ, ಮ್ಯಾಗಜ಼ೀಮೆಟ್ರೋಪಾಲಿಟನ್ ನ್, ದಿ ನ್ಯೂ ಮ೦ತ್ಲಿ ಮ್ಯಾಗಜ಼ೀನ್ ಮತ್ತು ದಿ ಲಿಟರರಿ ಗೆಜ಼ೆಟ್ಘೆ ಪದ್ಯಗಳನ್ನು ಅನಾಮಧೇಯವಾಗಿ ಕಳುಹಿಸಲು ಅವರು ಪ್ರಾರ೦ಭಿಸಿದರು. ವಿಲಿಯ೦ ಜೆರ್ಡನ್ ಅವರ ಕೊನೆಯ ಹೊಗಳಿಕೆಗಳನ್ನು ಹಾಡಿದರು. ಸ್ವಲ್ಪ ಸಮಯದ ನ೦ತರ ಅವರು ಆಮೂಲಾಗ್ರ ಸಾಪ್ತಾಹಿಕ ರವಾನೆಗೆ ತಮ್ಮನ್ನು ಸೀಮಿತಗೊಳಿಸಿದರು, ಅಲ್ಲಿ ೨೭ ನವೆ೦ಬರ್ ೧೮೩೬ ರ೦ದು 'ಸಿ' ಸಿಗ್ನೇಚರ್ ಅಡಿಯಲ್ಲಿ ಅವರ ಮೊದಲ ಕೊಡುಗೆ ಕಾಣಿಸಿಕೊ೦ಡಿತು, ಮತ್ತು ಮು೦ದಿನ ಹತ್ತು ವರ್ಷ ಗಳಲ್ಲಿ ಅದರ ಪುಟಗಳ ಪ್ರಧಾನ ಆಯಿತು. ಅದರ ಸ೦ಪಾದಕ ವಿಲಿಯ೦ ಜಾನ್ಸನ್ ಫಾಕ್ಸ್ ಮತ್ತು ಇದರ ಮಾಲೀಕರಾಗಿದ್ದ ಜೇಮ್ಸ್ ಹಾರ್ಮರ್, ಲ೦ಡನ್ ಆಲ್ಡರ್ಮ್ಯಾನ್. ಅವರು ಹಾರ್ಮರ್ ನಿವಾಸದಲ್ಲಿ ಸ್ವಲ್ಪ ಕಾಲ ವಾಸಿಸುತ್ತಿದ್ದರು. ಗ್ರೀನ್ಹಿಥೆ, ಕೆ೦ಟ್ನಲ್ಲಿ ಅಬ್ಬೆ ಎ೦ಬಾತನನ್ನು ಪ್ರವೇಶಿಸಿ,ಅಲ್ಲಿ ಕೆಲವು ಕೃತಿಗಳು ಬರೆದರು. ಅವರ ಕವಿತೆ ದಿ ಓಲ್ಡ್ ಆರ್ಮೇಚರ್ (೧೮೩೮) ಅವರನ್ನು ಪೀಳಿಗೆಗೆ ಒ೦ದು ಮನೆಯ ಹೆಸರನ್ನಾಗಿ ಮಾಡಿತು. ಇ೦ಗ್ಲೆ೦ಡ್ ಮತ್ತು ಯುನೈಟೆಡ್ ಸ್ಟ್ಟೇಟ್ಸ್ ಎರಡೂ ಆ ವರ್ಷ, ಅವರು ಮೇಲಿಯಾ ಮತ್ತು ನ್ಯೂ ಮ೦ತ್ಲಿಗಾಗಿ ಅವರ ಕೆಲಸವನ್ನು ನಾರ್ದರ್ನ ಸ್ವಾರ್ನಾ ಚಾರ್ಟಿಸ್ಟ್ ಜಾರ್ಜ್ ಜೂಲಿಯನ್ ಹಾರ್ನೆ ಅವರು ನಕಲಿ ಮಾಡಿದರು. ಅದರ ಹಲವಾರು ವಿಭಾಗಗಳಲ್ಲಿ ಲ೦ಡನಾ ಚಾರ್ಟ್ವಾದಿ ಚಳವಳಿಗೆ ತಿಳಿದಿತ್ತು, ಕಾರ್ನ್ ಕಾನೂನುಗಳ ರದ್ದುಗೊಳಿಸುವಿಕೆಗೆ ಸ೦ಬ೦ಧಿಸಿದ೦ತೆ ಅವರು ಒ ಬ್ರಿಯೆನಿಟ್ಸ್ ಮತ್ತು ಓ ಕಾನೊರಿಯೈಟ್ಗಳೊ೦ದಿಗೆ ಒಪ್ಪುವುದರಲ್ಲಿ ಅನೇಕ ಹಳೆಯ ರಾಡಿಕಲ್ಘಳನ್ನು ಆನುಸರಿಸಿದರು. ಫ್ರೆ೦ಡ್ಲಿ ಸೊಸೈಟೀಸ್ ಮತ್ತು ಸ್ವ - ಶಿಕ್ಷಣದ ಹಳೆಯ ರಾಡಿಕಲ್ ಪಥವನ್ನು ಅವರು ಆದ್ಯತೆ ನೀಡಿದರು. ೧೮೪೯ ರಿ೦ದ ೧೮೫೪ ರವರೆಗೆ ಎಲಿಜ಼ಾ ಕುಕ್ ಜರ್ನಲ್ ಅವರು ವಾರಕೊಮ್ಮೆ ನಿಯತಕಾಲಿಕವನ್ನು ಬರೆದರು, ಸ೦ಪಾದಿಸಿದರು ಮತ್ತು "ಯೂಟಿಲಿಟಿ ಆ೦ಡ್ ಮನೋರ೦ಜನಾ" ಕುಕ್ ಕೂಡ ನನ್ನ ಜರ್ನಲ್ (೧೮೬೦) ಮತ್ತು ನ್ಯೂ ಎಕೋಸ್ (೧೮೬೪) ನಿ೦ದ ಜಾಟಿ೦ಗ್ಸ್ ಅನ್ನು ಪ್ರಕಟಿಸಿದರು. ಅವರ ಕೃತಿಗಳು ಶತಮಾನದುದ್ದಕ್ಕೂ ಸ೦ಕಲನಗಳ ಒ೦ದು ಪ್ರಧಾನ ಆಯಿತು.
ವೀಕ್ಷಣೆಗಳು
ಕುಕ್ ಮಹಿಳೆಯರಿಗೆ ರಾಜಕೀಯ ಮತ್ತು ಲೈ೦ಗಿಕ ಸ್ವಾತ೦ತ್ರ್ಯದ ಪ್ರತಿಪಾದಕಿಯಾಗಿದ್ದರು ಮತ್ತು ಶಿಕ್ಷಣದ ಮೂಲಕ ಸ್ವ೦ಯ೦ ಸುಧಾರಣೆಯ ಸಿದ್ದಾ೦ತದಲ್ಲಿ ನ೦ಬಿದ್ದರು. ಅವರು "ಅಪ್ ನೆಲಸಮ" ಎ೦ದು ಕರೆಯುತ್ತಿದ್ದರು ಇದು ಕಾರ್ಮಿಕ - ವರ್ಗದ ಸಾರ್ವಜನಿಕರೊ೦ದಿಗೆ ತನ್ನನ್ನು ಮೆಚ್ಚಿಕೊ೦ಡಿದೆ. ನ೦ತರದ ಜೀವನ: ಅಮೆರಿಕಾದ ನಟಿ ಚರಿಯೊಟ್ಟ್ ಕುಶ್ಮನ್ ಅವರ ಆಪ್ತ ಸ್ನೇಹಿತ ಮತ್ತು ಪ್ರೇಮಿಯಾಗಿದ್ದರು. ೧೮೬೩ ರಲ್ಲಿ ಸಿವಿಲ್ ಲಿಸ್ಟ್ ಪಿ೦ಚಣಿ ಆದಾಯುವು ವರ್ಷಕ್ಕೆ ರೂ. ೧೦೦ ರಷ್ಟನ್ನು ನೀಡಿತು. ಅವರು ವಿ೦ಬಲ್ಡನಲ್ಲಿ ನಿಧನರಾದರು. ಕೆಲಸ ಕಾರ್ಯಗಳು:
ಉದ್ಯೋಗ
ವಿಟ್ಟೋರಿಯನ್ ಮಹಿಳಾ ಬರಹಗಾರರಿ೦ದ ಸಾಹಿತ್ಯ ವಿಮರ್ಶೆ ISBN 1-55111-350-3. ಕವನಗಳು (೧೮೫೯, ಕವಿತೆಗಳು)
ಉಲ್ಲೇಖಗಳು
ವರ್ಗ:ಕವಯಿತ್ರಿ ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಚಿನ್ಮಯಿ (ಗಾಯಕಿ)
thumb ಚಿನ್ಮಯಿ ಶ್ರೀಪಾದ (ಜನನ 10 ಸೆಪ್ಟೆಂಬರ್ 1984) ಒಬ್ಬ ಭಾರತೀಯ ಹಿನ್ನೆಲೆ ಗಾಯಕಿ, ಮುಖ್ಯವಾಗಿ ದಕ್ಷಿಣ ಭಾರತದ ಚಲನಚಿತ್ರೋದ್ಯಮಕ್ಕಾಗಿ ಕೆಲಸ ಮಾಡುತ್ತಿದ್ದಾರೆ. ಅವರು ಡಬ್ಬಿಂಗ್(ಧ್ವನಿದಾನ) ಕಲಾವಿದೆ, ದೂರದರ್ಶನ ನಿರೂಪಕಿ ಮತ್ತು ರೇಡಿಯೋ ಜಾಕಿ ಕೂಡ. ಅವರು ಅನುವಾದ ಸೇವೆಗಳ ಕಂಪನಿ ಬ್ಲೂ ಎಲಿಫೆಂಟ್‌ನ ಸಂಸ್ಥಾಪಕಿ ಮತ್ತು CEO ಆಗಿದ್ದಾರೆ. ಆಕೆಯನ್ನು ಹೆಚ್ಚಾಗಿ ಚಿನ್ಮಯಿ ಮತ್ತು ಇಂದೈ ಹಜಾ ಎಂದು ಕರೆಯಲಾಗುತ್ತದೆ. ರಾಷ್ಟ್ರೀಯ ಪ್ರಶಸ್ತಿ ವಿಜೇತ ಚಿತ್ರ ಕಣ್ಣತ್ತಿಲ್ ಮುತ್ತಮಿಟ್ಟಾಲ್ ಚಿತ್ರದ ತಮ್ಮ "ಒರು ದೇವಂ ತಂದ ಪೂವೇ" ಹಾಡಿನಿಂದ  ವಿಮರ್ಶಕರ ಪ್ರಶಂಸೆಗೆ ಪಾತ್ರವಾಗಿ  ಖ್ಯಾತಿಯನ್ನು ಪಡೆದರು.
ಆರಂಭಿಕ ಜೀವನ ಮತ್ತು ಹಿನ್ನೆಲೆ
ಚಿನ್ಮಯಿ ಅವರು 10 ನೇ ವಯಸ್ಸಿನಲ್ಲಿ ಭಾರತ ಸರ್ಕಾರದಿಂದ ಕರ್ನಾಟಕ ಸಂಗೀತಕ್ಕಾಗಿ ಯುವ ಪ್ರತಿಭೆಗಾಗಿ CCRT ವಿದ್ಯಾರ್ಥಿ ವೇತನವನ್ನು ಪಡೆದರು ಅವರು 2000 ರಲ್ಲಿ ಗಜಲ್ಸ್‌ಗಾಗಿ ಆಲ್ ಇಂಡಿಯಾ ರೇಡಿಯೊದಿಂದ ಚಿನ್ನದ ಪದಕ ಮತ್ತು 2002 ರಲ್ಲಿ ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತಕ್ಕಾಗಿ ಬೆಳ್ಳಿ ಪದಕವನ್ನು ಗೆದ್ದರು. ಅವರು ಚೆನ್ನೈನ ಮ್ಯಾಕ್ಸ್ ಮುಲ್ಲರ್ ಭವನದಲ್ಲಿ ಜರ್ಮನ್ ಭಾಷೆಯನ್ನು ಕಲಿತರು ಮತ್ತು ವೆಬ್ ವಿನ್ಯಾಸದಲ್ಲಿ NIIT ಮತ್ತು SSI ಯಿಂದ ಪ್ರಮಾಣೀಕರಣ ಕೋರ್ಸ್‌ಗಳನ್ನು ಪೂರ್ಣಗೊಳಿಸಿದರು. ತನ್ನ ಶಾಲಾ ಜೀವನದಲ್ಲಿ, ಅವರು Sify ಮತ್ತು studentconcepts.org ಎರಡರಲ್ಲೂ ಉದ್ಯೋಗಗಳನ್ನು ಹೊಂದಿದ್ದರು.
ಚಿನ್ಮಯಿ ಅವರು ಮದ್ರಾಸ್ ವಿಶ್ವವಿದ್ಯಾನಿಲಯದಿಂದ ಮನೋವಿಜ್ಞಾನದಲ್ಲಿ ಬ್ಯಾಚುಲರ್ ಆಫ್ ಸೈನ್ಸ್ ಪದವಿಯನ್ನು ಪಡೆದಿದ್ದಾರೆ. ಅವರು ಬಹುಮುಖ ಪ್ರತಿಭೆಯ ನರ್ತಕಿಯೂ ಆಗಿದ್ದು ಹೆಚ್ಚಾಗಿ ಒಡಿಸ್ಸಿ ನೃತ್ಯವನ್ನು ಆನಂದಿಸುತ್ತಾರೆ. ಆಕೆಯ ಮಾತೃಭಾಷೆ ತಮಿಳು ಅಲ್ಲದೆ, ಅವರು ತೆಲುಗು, ಮಲಯಾಳಂ, ಇಂಗ್ಲೀಷ್, ಮರಾಠಿ, ಬೆಂಗಾಲಿ ಮತ್ತು ಜರ್ಮನ್ ಭಾಷೆಗಳನ್ನು ನಿರರ್ಗಳವಾಗಿ ಮಾತನಾಡುತ್ತಾರೆ.
ಚಿನ್ಮಯಿ ರಾಹುಲ್ ರವೀಂದ್ರನ್ ಅವರನ್ನು ಮೇ 5, 2014 ರಂದು ವಿವಾಹವಾದರು
ಗಾಯನ
thumb| 2008 ರಲ್ಲಿ ಶ್ರೀಪಾದ
ಇತರ ಕಾರ್ಯಗಳು
ಅಕ್ಟೋಬರ್ 2 ರಂದು ಜಾಯ್ ಆಫ್ ಗಿವಿಂಗ್ ವೀಕ್ ಸಂದರ್ಭದಲ್ಲಿ ಐಟ್ಯೂನ್ಸ್‌ನಲ್ಲಿ ತಮಿಳು, ಮಲಯಾಳಂ ಮತ್ತು ತೆಲುಗು ಭಾಷೆಗಳಲ್ಲಿ ಸಿಂಗಲ್ ಅನ್ನು ಬಿಡುಗಡೆ ಮಾಡುವುದಾಗಿ ಚಿನ್ಮಯಿ ಘೋಷಿಸಿದರು ಮತ್ತು ಅದರ ಆದಾಯವು ಲೋಕೋಪಕಾರ, ದಾನ ಮತ್ತು ನೀಡುವ ಪರಿಕಲ್ಪನೆಯನ್ನು ಉತ್ತೇಜಿಸಲು 17000ft.org ಗೆ ಹೋಗುತ್ತದೆ.
ಅವರು ಶೇಖರ್ ರಾವ್ಜಿಯಾನಿ ಅವರೊಂದಿಗೆ ತಮಿಳು/ತೆಲುಗಿನಲ್ಲಿ ಸಿತಕೋಕಚಿಲುಕಾ ಎಂಬ ಆಲ್ಬಮ್‌ನ ಬಿಡುಗಡೆ ಮಾಡಲು ಸಹಕರಿಸಿದರು, ಮತ್ತೆ ಅದರ  ಡೌನ್‌ಲೋಡ್‌ಗಳ ಆದಾಯವು  ಮಹಾರಾಷ್ಟ್ರದಥಾಣೆಯಲ್ಲಿನ  ಪರಿತ್ಯಕ್ತ ಅಥವಾ ಕಾಳಜಿಯಿಲ್ಲದ ಹೆಣ್ಣು ಮಕ್ಕಳನ್ನು ನೋಡಿಕೊಳ್ಳುವ, ಸಂಯೋಜಕ ಶೇಖರ್ ಬೆಂಬಲಿಸುತ್ತಿರುವ ಚಾರಿಟಿ ಮಾ ನಿಕೇತನ ಸಂಸ್ಥೆಗೆ ಹೋಗುತ್ತವೆ.
ವೈಯಕ್ತಿಕ ಜೀವನ
ಚಿನ್ಮಯಿ ಡಾ. ಶ್ರೀಪಾದ ಪಿನಾಕಪಾಣಿಯವರ ಮೊಮ್ಮಗಳು. ಸೆಪ್ಟೆಂಬರ್ 2013 ರಲ್ಲಿ, ಟ್ವಿಟ್ಟರ್ ಮೂಲಕ, ಚಿನ್ಮಯಿ ಅವರ ತಾಯಿ ಪದ್ಮಾಸಿನಿ ಅವರು ದಕ್ಷಿಣ ಭಾರತದ ನಟ ರಾಹುಲ್ ರವೀಂದ್ರನ್ ಅವರೊಂದಿಗೆ ಚಿನ್ಮಯಿ ನಿಶ್ಚಿತಾರ್ಥ ಮಾಡಿಕೊಂಡಿದ್ದಾರೆ ಎಂದು ಬಹಿರಂಗಪಡಿಸಿದರು. ಚಿನ್ಮಯಿ ಮತ್ತು ರಾಹುಲ್ ಜೂನ್ 2013 ಮೂಲಕ ಸ್ನೇಹಿತರು, ಸಹೋದ್ಯೋಗಿಗಳು ಮತ್ತು ಕಾಲಕ್ರಮದಲ್ಲಿ ಪರಸ್ಪರ ಡೇಟಿಂಗ್ ಆರಂಭಿಸಿದರು ಅವರು 5 ಮೇ 2014 ರಂದು ವಿವಾಹವಾದರು.
ಕ್ರಿಯಾಶೀಲತೆ
ತನ್ನ ಟ್ವಿಟರ್ ಖಾತೆಯ ಮೂಲಕ, ಚಿನ್ಮಯಿ ಭಾರತೀಯ ಸಂಗೀತ ಉದ್ಯಮದಲ್ಲಿ ಲೈಂಗಿಕ ಕಿರುಕುಳದ ಹಕ್ಕುಗಳನ್ನು ಹೈಲೈಟ್ ಮಾಡುವಲ್ಲಿ ಮುಂಚೂಣಿಯಲ್ಲಿದ್ದಾರೆ, ಇದನ್ನು ಭಾರತದ ಮೀ ಟೂ ಚಳುವಳಿ ಎಂದು ವ್ಯಾಪಕವಾಗಿ ಪರಿಗಣಿಸಲಾಗಿದೆ. ಅವರು ವೈರಮುತ್ತು ಅವರ ಮೇಲೆ ಲೈಂಗಿಕ ಕಿರುಕುಳವನ್ನು ಆರೋಪಿಸಿದರು ಮತ್ತು ಓಎಸ್ ತ್ಯಾಗರಾಜನ್, ರಘು ದೀಕ್ಷಿತ್, ಮ್ಯಾಂಡೋಲಿನ್ ಯು ರಾಜೇಶ್, ಕಾರ್ತಿಕ್ ಮತ್ತು ಹಲವಾರು ಇತರ ಕರ್ನಾಟಕ ಗಾಯಕರ ವಿರುದ್ಧ ಇತರರು ಮಾಡಿದ ಆರೋಪಗಳನ್ನು ಎತ್ತಿ ತೋರಿಸಿದರು ಆದರೆ ಯಾರನ್ನಾದರೂ ಪ್ರತ್ಯೇಕವಾಗಿ ಹೆಸರಿಸಲಿಲ್ಲ. ತಮ್ಮ ಪ್ರಯತ್ನದ ಭಾಗವಾಗಿ ತಮಿಳುನಾಡು ಬ್ರಾಹ್ಮಣರ ಸಂಘದ (ತಾಂಬ್ರಾಸ್) ಅಧ್ಯಕ್ಷ ಎನ್ ನಾರಾಯಣನ್ ವಿರುದ್ಧ ಮಹಿಳೆಯೊಬ್ಬರು ಮಾಡಿದ ಆರೋಪಗಳನ್ನು ಚಿನ್ಮಯಿ ಟ್ವೀಟ್ ಮಾಡಿದ್ದಾರೆ.
ವಾಣಿಜ್ಯೋದ್ಯಮದಲ್ಲಿ
ಚಿನ್ಮಯಿ ಅವರು ತಾವು ಆಗಸ್ಟ್ 2005 ರಲ್ಲಿ ಸ್ಥಾಪಿಸಿದ ಅನುವಾದ ಸೇವೆಗಳ ಕಂಪನಿಯಾದ ಬ್ಲೂ ಎಲಿಫೆಂಟ್‌ನ CEO ಆಗಿದ್ದಾರೆ. ಕಂಪನಿಯು ಸ್ಕೋಪ್ ಇ ನಾಲೆಡ್ಜ್, ಫೋರ್ಡ್, ಡೆಲ್, ಅಶೋಕ್ ಲೇಲ್ಯಾಂಡ್ ಮತ್ತು ರಿಲಯನ್ಸ್ ಇಂಡಿಯಾದಂತಹ ವಿವಿಧ ಬಹುರಾಷ್ಟ್ರೀಯ ಕಂಪನಿಗಳಿಗೆ ಭಾಷಾ ಸೇವಾ ಪೂರೈಕೆದಾರ ಕಂಪನಿಯಾಗಿದೆ. ಅವರು ಮಹಿಳೆಯರ ವಾಣಿಜ್ಯೋದ್ಯಮಕ್ಕಾಗಿ ಇರುವ  ಸಾರ್ಕ್ ಚೇಂಬರ್ ನಿಂದ   2010 ರಲ್ಲಿ ಪ್ರಶಸ್ತಿ ಸ್ವೀಕರಿಸಿದರು. 2011 ರಲ್ಲಿ, ಅವರು ಪ್ರತಿಷ್ಠಿತ ಫಾರ್ಚೂನ್/ಯುಎಸ್ ಸ್ಟೇಟ್ ಡಿಪಾರ್ಟ್ಮೆಂಟ್ ಗ್ಲೋಬಲ್ ವುಮೆನ್ಸ್ ಮೆಂಟರಿಂಗ್ ಪಾಲುದಾರಿಕೆ ಕಾರ್ಯಕ್ರಮಕ್ಕೆ ಆಯ್ಕೆಯಾದ ತಮಿಳುನಾಡಿನ ಮೊದಲ ಮಹಿಳಾ ಉದ್ಯಮಿಯಾದರು.
ಬಾಹ್ಯ ಕೊಂಡಿಗಳು
ವರ್ಗ:೧೯೮೪ ಜನನ ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:Articles with hCards
ಐಸೊಪ್ರೊಪೈಲ್ ಕ್ಲೋರೈಡ್
ಐಸೊಪ್ರೊಪೈಲ್ ಕ್ಲೋರೈಡ್ ಮಧುರ ವಾಸನೆಯಿರುವ ಬಣ್ಣವಿಲ್ಲದ ದ್ರವವಸ್ತು. ಅಣುಸೂತ್ರ  C3H7Cl
ರಾಸಾಯನಿಕ ಗುಣಗಳು
200 ಸೆಂ. ಉಷ್ಣತೆಯಲ್ಲಿ ಸಾಂದ್ರತೆ 0.859. ಕುದಿಯುವ ಬಿಂದು 36.50 ಸೆಂ. ನೀರಿನಲ್ಲಿ ಅದ್ರಾವ್ಯ. ಅನೇಕ ಆಗಾರ್ಯ್‌ನಿಕ್ ಲೀನಕಾರಿಗಳೊಂದಿಗೆ ಬೆರೆಯುತ್ತದೆ.
ತಯಾರಿಕೆ
ನಿರ್ಜಲ ಸತುವಿನ ಕ್ಲೋರೈಡಿನ ಸಮ್ಮುಖದಲ್ಲಿ ಹೈಡ್ರೋಕ್ಲೋರಿಕ್ ಆಮ್ಲ ಮತ್ತು ಐಸೊಪ್ರೊಪೈಲ್ ಆಲ್ಕೋಹಾಲುಗಳು ಪರಸ್ಪರ ವರ್ತಿಸಿದಾಗ ಅಥವಾ ಆಲ್ಕೋಹಾಲ್ ಮತ್ತು ಹೈಡ್ರೋಜನ್ ಕ್ಲೋರೈಡುಗಳ ಮಿಶ್ರಣವನ್ನು ಆವಿಯ ರೂಪದಲ್ಲಿ ಕಾಯಿಸಿದ ಮೆಗ್ನೀಸಿಯಂ ಕ್ಲೋರೈಡಿನ ಮೇಲೆ ಹಾಯಿಸಿದಾಗ ಐಸೊಪ್ರೊಪೈಲ್ ಕ್ಲೋರೈಡು ದೊರೆಯುವುದು. ಕೈಗಾರಿಕಾ ಪ್ರಮಾಣದಲ್ಲಿ ಇದನ್ನು ತಯಾರಿಸುವುದು ಹೀಗೆಯೇ.
ಉಪಯೋಗಗಳು
ಕೊಬ್ಬುಗಳಿಗೆ ಇದು ಉತ್ತಮ ಲೀನಕಾರಿ ಎನಿಸಿಕೊಂಡಿದೆ.
ವರ್ಗ:ರಸಾಯನಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ರಾಸಾಯನಿಕ ಸಂಯುಕ್ತಗಳು
ಕೈಗಾರಿಕಾ ಬ್ಯಾಂಕು
thumb|ಭಾರತೀಯ ರಿಸರ್ವ್ ಬ್ಯಾಂಕ್, ಮುಂಬಯಿ ಸಾಪ್ತಾಹಿಕ ಅಥವಾ ಮಾಸಿಕ ಕಂತುಗಳಲ್ಲಿ ಮರುಪಾವತಿ ಮಾಡುವ ಸೌಲಭ್ಯವಿರುವ ಮತ್ತು ಸಣ್ಣ ಮೊಬಲಗುಗಳ ಮಧ್ಯಮಾವಧಿ ಸಾಲ ನೀಡುವ ಹಣಕಾಸಿನ ಸಂಸ್ಥೆಯನ್ನು ಈ ಹೆಸರಿನಿಂದ ಕರೆಯುವವಾಡಿಕೆ ಅಮೆರಿಕದಲ್ಲೂ ಇಂಗ್ಲೆಂಡಿನಲ್ಲೂ ಉಂಟು. ಇಂಥ ಸಮಸ್ಯೆಗಳನ್ನು ಬ್ಯಾಂಕುಗಳೆಂದು ಕರೆಯುವುದರ ಔಚಿತ್ಯ ವಾದಗ್ರಸ್ಥವಾದದ್ದು. ಆದರೆ ಇವು ಸಾರ್ವಜನಿಕರಿಂದ ಠೇವಣಿಗಳ ಲೆಕ್ಕದಲ್ಲಿ ಹಣ ಪಡೆಯುವುದರಿಂದಲೂ ಸಾರ್ವಜನಿಕರಿಗೆ ಉದ್ದರಿ ನೀಡಲು ಈ ಹಣವನ್ನು ಬಳಸಿಕೊಳ್ಳುವುದರಿಂದಲೂ ಇವನ್ನು ಬ್ಯಾಂಕುಗಳೆಂದು ಕರೆಯಬಹುದೆಂದು ವಾದಿಸಲಾಗಿದೆ. ಕೈಗಾರಿಕೆಗಳಿಗೆ ಅಗತ್ಯವಾದ ದೀರ್ಘಾವಧಿಯ ಸ್ಥಿರಬಂಡವಾಳವನ್ನು ಒದಗಿಸುವ ವಿನಿಯೋಜನ ಬ್ಯಾಂಕುಗಳು ವ್ಯಾಪಕವಾದ ಅರ್ಥದಲ್ಲಿ ಕೈಗಾರಿಕಾ ಬ್ಯಾಂಕುಗಳು, ವಿನಿಯೋಜನ ಬ್ಯಾಂಕುಗಳ ಉದ್ದೇಶಗಳು ವಾಣಿಜ್ಯ ಬ್ಯಾಂಕುಗಳ ಉದ್ದೇಶಗಳಿಗಿಂತ ಭಿನ್ನವಾದಂಥವು. ಕೈಗಾರಿಕಾ ಸಂಸ್ಥೆಗಳ ಷೇರುಗಳನ್ನೂ ಡಿಬೆಂಚರುಗಳನ್ನೂ ಸಾರ್ವಜನಿಕರಿಗೆ ನೀಡುವುದರಲ್ಲಿ ಇವು ಸಹಾಯ ಮಾಡುತ್ತವೆ. ಇವು ಉಳಿತಾಯಗಾರರಿಗೂ ಬಂಡವಾಳ ಹೂಡುವವರಿಗೂ ಮಧ್ಯವರ್ತಿಗಳಾಗಿರುತ್ತವೆ. ಕೆಲವು ಸಾರಿ ಇವು ಹೊಸ ಕೈಗಾರಿಕೆಗಳನ್ನು ಸ್ಥಾಪಿಸಿ ಅನಂತರ ಬಂಡವಾಳಗಾರರಿಗೆ ವಹಿಸುವುದೂ ಉಂಟು. ಷೇರು, ಡಿಬೆಂಚರುಗಳನ್ನು ಅಧಿಕಗಾತ್ರದಲ್ಲಿ ಕೊಂಡು, ಅವನ್ನು ಸಣ್ಣ ಗಾತ್ರಗಳಲ್ಲಿ ಸಾರ್ವಜನಿಕರಿಗೆ ವಿಕ್ರಯಿಸಿ ಲಾಭಗಳಿಸುವುದೂ ಉಂಟು.
ಬ್ಯಾಂಕುಗಳು ಮತ್ತು ಕೈಗಾರಿಕೆ
೧೯ನೆಯ ಶತಮಾನದಲ್ಲಿ ಜರ್ಮನಿ ಮತ್ತು ಫ್ರಾನ್ಸ್ ನ ಬ್ಯಾಂಕುಗಳು ವಿನಿಯೋಜನ ವ್ಯವಹಾರ ಮಾಡುತ್ತಿದ್ದುವು. ಆದರೆ ಬ್ರಿಟಿಷ್ ಬ್ಯಾಂಕುಗಳು ಇವುಗಳಲ್ಲಿ ಆಸಕ್ತಿ ವಹಿಸಲಿಲ್ಲ. ಒಂದನೆಯ ಮಹಾಯುದ್ಧಾನಂತರ ವಿನಿಯೋಜನ ಬ್ಯಾಂಕಿಂಗ್ ವ್ಯವಹಾರದ ಪ್ರಾಮುಖ್ಯ ಕಡಿಮೆಯಾಗಿತ್ತು. ಆದರೆ ೧೯೪೫ರ ಅನಂತರ ಫ್ರಾನ್ಸಿನಲ್ಲಿ ವಿವಿಧ ಕೈಗಾರಿಕೆಗಳಿಗೆ ನೆರವು ನೀಡುವ ಉದ್ದೇಶದಿಂದ ಅನೇಕ ವಿಶಿಷ್ಟ ಸಂಸ್ಥೆಗಳನ್ನು ಸರ್ಕಾರ ಸ್ಥಾಪಿಸಿತು. ಜಪಾನಿನಲ್ಲೂ ವಿನಿಯೋಜನ ಬ್ಯಾಂಕಿಂಗ್ ತಕ್ಕಮಟ್ಟಿನ ಪ್ರಾಮುಖ್ಯಗಳಿಸಿತ್ತು.
ಇಂಗ್ಲೆಂಡ್
ಬ್ರಿಟನಿನ ವಾಣಿಜ್ಯ ಬ್ಯಾಂಕುಗಳ ಮುಖ್ಯ ಗುಣಲಕ್ಷಣವೇನೆಂದರೆ ಕೈಗಾರಿಕೆಗಳಿಗೆ ಅಲ್ಪಾವಧಿ ಸಾಲವನ್ನು ಮಾತ್ರ ಸರಬರಾಯಿ ಮಾಡುವುದು. ಕೈಗಾರಿಕೆಗಳ ಸ್ಥಾಪನೆ, ವ್ಯವಸ್ಥಾಪನೆ ಮತ್ತು ವಿಸ್ತರಣೆಗಳಿಗೆ ಸಂಬಂಧಿಸಿದ ವಿಷಯಗಳಲ್ಲಿ ಬ್ಯಾಂಕುಗಳು ತಲೆಹಾಕುವುದಿಲ್ಲ. ಕಚ್ಚಾಸಾಮಗ್ರಿಗಳನ್ನು ಕೊಳ್ಳಲೂ ದಿನಚರಿ ಖರ್ಚುಗಳಿಗೂ ಅಗತ್ಯವಾದ ಹಣವನ್ನು ಮಾತ್ರ ಬ್ರಿಟಿಷ್ ಬ್ಯಾಂಕುಗಳು ಕೈಗಾರಿಕೆಗಳಿಗೆ ಒದಗಿಸುತ್ತವೆ. ಎಂದರೆ ಈ ಬ್ಯಾಂಕುಗಳು ಕೈಗಾರಿಕೆಗಳಿಗೆ ಬೇಕಾದ ಸ್ಥಿರ ಆಸ್ತಿಗಳನ್ನು ಕೊಳ್ಳಲೂ ಯಂತ್ರಗಳ ಸ್ಥಾಪನೆಗೂ ದೀರ್ಘಾವಧಿ ವಿಸ್ತರಣ ಕಾರ್ಯಗಳಿಗೂ ಹಣಕಾಸನ್ನು ನೀಡುವುದಿಲ್ಲ. ಇದಕ್ಕೆ ಕಾರಣವೇನೆಂದರೆ, ಇಂಗ್ಲೆಂಡಿನ ವಾಣಿಜ್ಯ ಬ್ಯಾಂಕುಗಳಲ್ಲಿರುವ ಸಾರ್ವಜನಿಕ ಠೇವಣಿಗಳು ಬಹಳಮಟ್ಟಿಗೆ ಅಲ್ಪಾವಧಿಯವು. ಬ್ಯಾಂಕುಗಳು ದ್ರವತೆಗೆ ಹೆಚ್ಚಿನ ಗಮನ ನೀಡುವುದು ಬಹಳ ಕಾಲದಿಂದಲೂ ಅಲ್ಲಿ ನಡೆದು ಬಂದಿರುವ ಸಂಪ್ರದಾಯ.ಇಂಗ್ಲೆಂಡಿನ ಬ್ಯಾಂಕುಗಳು ಕೈಗಾರಿಕೆಗಳ ಅಲ್ಪಾವಧಿ ಸಾಲವನ್ನು ಮಾತ್ರ ಸರಬರಾಯಿ ಮಾಡುತ್ತಿದ್ದರೂ ಆ ದೇಶದ ಕೈಗಾರಿಕಾಭಿವೃದ್ಧಿಗೆ ಎಂದೂ ಅಡಚಣೆಯಾಗಲಿಲ್ಲ. ವಾಣಿಜ್ಯ ಬ್ಯಾಂಕುಗಳು ಪ್ರವರ್ಧಮಾನಕ್ಕೆ ಬರುವುದಕ್ಕೆ ಹಿಂದಿನಿಂದಲೂ ಆ ದೇಶದಲ್ಲಿ ಅಭಿವೃದ್ಧಿ ಹೊಂದಿದ ಮತ್ತು ಸುವ್ಯವಸ್ಥಿತವಾದ ಕೈಗಾರಿಕಾ ಬಂಡವಾಳ ಮಾರುಕಟ್ಟೆ ಇತ್ತು. ಇದಲ್ಲದೆ ಲಂಡನ್ ನಗರ ಪ್ರಪಂಚ ಹಣಕಾಸಿನ ಕೇಂದ್ರವಾಗಿದ್ದುದರಿಂದ ಕೈಗಾರಿಕೆಗಳಿಗೆ ಬೇಕಾದ ಹಣಕಾಸಿನ ಸರಬರಾಯಿ ಸತತವಾಗಿ ಬರುತ್ತಿತ್ತು. ಆದ್ದರಿಂದ ವಾಣಿಜ್ಯ ಬ್ಯಾಂಕುಗಳು ತಮ್ಮ ಕಾರ್ಯವ್ಯಾಪ್ತಿಯನ್ನು ದೀರ್ಘಾವಧಿ ಹಣಕಾಸನ್ನು ಒದಗಿಸುವ ಕಡೆ ವಿಸ್ತರಿಸುವ ಅವಶ್ಯಕತೆಯೂ ಇರಲಿಲ್ಲ.ಆದರೆ ಬರುಬರುತ್ತ ಬ್ರಿಟಿಷ್ ಕೈಗಾರಿಕಾ ಹಣಕಾಸಿನ ವ್ಯವಸ್ಥೆಯಲ್ಲಿ ಮಧ್ಯಮಾವಧಿ ಹಣಕಾಸಿನ ಕೊರತೆ ಹೆಚ್ಚಾಯಿತು. ಏಕೆಂದರೆ ವಾಣಿಜ್ಯ ಬ್ಯಾಂಕುಗಳು ಅಲ್ಪಾವಧಿ ಸಾಲವನ್ನು ಮಾತ್ರ ಒದಗಿಸುತ್ತಿದ್ದುವು. ಬಂಡವಾಳ ಮಾರುಕಟ್ಟೆಯಿಂದ ದೀರ್ಘಾವಧಿ ಸಾಲದ ಸರಬರಾಯಿ ಆಗುತ್ತಿತ್ತು. ಮಧ್ಯಮಾವಧಿ ಹಣಕಾಸಿನ ಕೊರತೆಯನ್ನು ಮ್ಯಾಕ್ ಮಿಲನ್ ಸಮಿತಿ (೧೯೨೯-೩೧) ತನ್ನ ವರದಿಯಲ್ಲಿ ಎತ್ತಿ ತೋರಿಸಿತು. ಅಲ್ಲಿಂದೀಚೆಗೆ ಬ್ರಿಟಿಷ್ ಸರ್ಕಾರ ಕೈಗಾರಿಕೆಗಳಿಗೆ ಮಧ್ಯಮಾವಧಿ ಸಾಲವನ್ನು ನೀಡಲು ಕೆಲವು ಕೈಗಾರಿಕಾ ಹಣಕಾಸು ಕಾರ್ಪೊರೇಷನ್‍ಗಳನ್ನು ಸ್ಥಾಪಿಸಿತು. ಇದಲ್ಲದೆ, ಇತ್ತೀಚೆಗೆ ಬ್ರಿಟಿಷ್ ವಾಣಿಜ್ಯ ಬ್ಯಾಂಕುಗಳು ಸಹ ಕೈಗಾರಿಕೆಗಳಿಗೆ ಒದಗಿಸುವ ಅಲ್ಪಾವಧಿ ಸಾಲವನ್ನು ಕೆಲವು ಸಾರಿ ನವೀಕರಿಸುವುದರ ಮೂಲಕ ಮಧ್ಯಮಾವಧಿ ಸಾಲವನ್ನು ಸರಬರಾಯಿ ಮಾಡುತ್ತಿವೆ.
ಜರ್ಮನಿ
ಜರ್ಮನಿಯ ಬ್ಯಾಂಕುಗಳು ಕೈಗಾರಿಕೆಗಳ ಸ್ಥಾಪನೆ ವ್ಯವಸ್ಥಾಪನೆಗಳಲ್ಲೂ ಅವುಗಳಿಗೆ ಬೇಕಾದ ದೀರ್ಘಾವಧಿ ಹಣಕಾಸನ್ನು ಒದಗಿಸುವುದರಲ್ಲೂ ಹೆಚ್ಚಿನ ಪಾತ್ರವಹಿಸಿರುವುದನ್ನು ಕಾಣಬಹುದು. ಜರ್ಮನಿಯಲ್ಲಿ ಬ್ಯಾಂಕುಗಳಿಗೂ ಕೈಗಾರಿಕೆಗಳಿಗೂ ಕಳೆದ ಶತಮಾನದಿಂದ ಈ ಶತಮಾನದ ಮೂವತ್ತರ ದಶಕದವರೆಗೆ ನಿಕಟ ಸಂಬಂಧವಿತ್ತು. ಕೈಗಾರಿಕಾ ಬಂಡವಾಳದ ಅಭಾವವೂ ದೇಶದಲ್ಲಿದ್ದ ಬಡತನವೂ ಕೈಗಾರಿಕೆಗಳನ್ನು ಸ್ಥಾಪಿಸಲು ಸಾಕಷ್ಟು ಜನ ಮುಂದೆ ಬರದಿದ್ದದೂ ಇದಕ್ಕೆ ಕಾರಣ. ಬ್ಯಾಂಕುಗಳು ಕೈಗಾರಿಕೆಗಳ ಸ್ಥಾಪನೆಗೂ ಅವುಗಳ ವಿಸ್ತರಣೆಗೂ ಅವಶ್ಯಕವಾದ ದೀರ್ಘಾವಧಿ ಹಣಕಾಸನ್ನು ಸರಬರಾಯಿ ಮಾಡಲು ಪ್ರಾರಂಭಿಸಿದುವು. ಕೈಗಾರಿಕಾ ವ್ಯವಸ್ಥಾಪಕರ ಪರವಾಗಿ ಷೇರುಗಳನ್ನೂ ಡಿಬೆಂಚರುಗಳನ್ನೂ ಮಾರಿ ಅವಕ್ಕೆ ಬೇಕಾದ ಹಣಕಾಸನ್ನು ಕೂಡ ಒದಗಿಸುತ್ತಿದ್ದುವು. ಕೈಗಾರಿಕಾಭಿವೃದ್ಧಿಯಲ್ಲಿ ಬಹಳ ಪ್ರಗತಿ ಹೊಂದಿದ್ದ ಇಂಗ್ಲೆಂಡಿನೊಂದಿಗೆ ಸ್ಪರ್ಧಿಸಿ ತಮ್ಮ ಬೆಳೆವಣಿಗೆಯನ್ನು ತ್ವರಿತಗೊಳಿಸಲು ಜರ್ಮನ್ ಕೈಗಾರಿಕೆಗಳು ಬ್ಯಾಂಕುಗಳಿಂದ ಬಂಡವಾಳವನ್ನು ನಿರೀಕ್ಷಿಸಿದುವು. ತಮ್ಮ ಮೇಲೆ ಬಿದ್ದ ಜವಾಬ್ದಾರಿಯನ್ನು ಬ್ಯಾಂಕುಗಳೂ ಅರಿತುಕೊಂಡು ಕೈಗಾರಿಕೆಗಳಿಗೆ ಬೇಕಾದ ಹಣಕಾಸನ್ನು ಸರಬರಾಯಿ ಮಾಡಿದುವಲ್ಲದೆ ಅವುಗಳ ಬೆಳೆವಣಿಗೆಯಲ್ಲೂ ಆಸಕ್ತಿ ವಹಿಸುತ್ತಿದ್ದುವು. ಇಷ್ಟಲ್ಲದೆ ಕೆಲವು ಸಾರಿ ಬ್ಯಾಂಕುಗಳು ಕೂಟಗಳನ್ನು ರಚಿಸಿಕೊಂಡು ಹೊಸದಾಗಿ ಕೈಗಾರಿಕೆಗಳನ್ನು ಸ್ಥಾಪನೆ ಮಾಡುತ್ತಿದ್ದುವು. ಈ ರೀತಿ ಜರ್ಮನ್ ಬ್ಯಾಂಕುಗಳು ಕೈಗಾರಿಕೆಗಳಿಗೆ ಬೇಕಾದ ಹಣಕಾಸನ್ನು ನೀಡುವುದಲ್ಲದೆ ಅವನ್ನು ಸ್ವತಃ ಸ್ಥಾಪಿಸುತ್ತಿದ್ದುವು; ಮತ್ತು ಅವಕ್ಕೆ ಸಲಹೆ ನೀಡುತ್ತಿದ್ದುವು. ಜರ್ಮನಿಯಲ್ಲಿ ಬ್ಯಾಂಕುಗಳಿಗೂ ಕೈಗಾರಿಕೆಗಳಿಗೂ ಇದ್ದ ಸಂಬಂಧ ಕಾರ್ಟೆಲ್ ಚಳವಳಿಯಿಂದ ಇನ್ನೂ ಹೆಚ್ಚಿತು. ಈ ನಿಕಟ ಸಂಬಂಧವನ್ನು ಕುರಿತು ಜೈಡಲ್ಸ್ ಈ ರೀತಿ ಬರೆಯುತ್ತಾನೆ: ಜರ್ಮನ್ ಬ್ಯಾಂಕುಗಳು ಒಂದು ಕೈಗಾರಿಕೆಯನ್ನು ಅದರ ಹುಟ್ಟಿನಿಂದ ಸಾವಿನವರೆಗೂ ನೋಡಿಕೊಳ್ಳುತ್ತಿದ್ದುವು; ಅದರ ಸ್ಥಾಪನೆಯಿಂದ ಹಿಡಿದು ಅದು ಮುಚ್ಚುವ ತನಕವೂ ಬೆಂಬಲವಾಗಿ ನಿಂತುಕೊಳ್ಳುತ್ತಿದ್ದುವು. ಕೈಗಾರಿಕೆ ಹಣದ ಮುಗ್ಗಟ್ಟನ್ನೆದುರಿಸಬೇಕಾದಾಗ ಅಥವಾ ಇತರ ತೊಂದರೆಗಳಿಗೆ ಸಿಕ್ಕಿದಾಗ ಅದಕ್ಕೆ ಆದಷ್ಟು ಸಹಾಯ ಮಾಡುತ್ತಿದ್ದುವು. ಅದೇ ರೀತಿ ಕೈಗಾರಿಕೆಗಳಿಂದ ಲಾಭವನ್ನು ಸಹ ಪಡೆಯುತ್ತಿದ್ದುವು.ಒಟ್ಟಿನಲ್ಲಿ ಹಣಕಾಸನ್ನು ಒದಗಿಸುವುದರ ಜೊತೆಗೆ ಜರ್ಮನ್ ಬ್ಯಾಂಕುಗಳ ಚೈತನ್ಯಪೂರ್ಣ ವ್ಯವಸ್ಥಾಪಕನ ಸಾಮಥ್ರ್ಯ. ಕೈಗಾರಿಕಾ ಸ್ಥಾಪನೆಯ ಸಾಮಥ್ರ್ಯ, ಶ್ರದ್ಧಾನ್ವಿತ ಮೇಲ್ವಿಚಾರಣೆ-ಇವೆಲ್ಲವೂ ಆ ದೇಶದ ತ್ವರಿತ ಕೈಗಾರಿಕಾಭಿವೃದ್ಧಿಗೆ ಕಾರಣವಾದುವು.ಆದರೆ ಈ ಪದ್ಧತಿಯಲ್ಲಿ ಕ್ರಮೇಣ ಕೆಲವು ನ್ಯೂನತೆಗಳು ಕಾಣತೊಡಗಿದುವು. ಬ್ಯಾಂಕುಗಳು ಮತ್ತು ದೊಡ್ಡ ಕೈಗಾರಿಕೆಗಳ ಸಂಬಂಧ ಹೆಚ್ಚಿದ್ದರಿಂದ ಸಣ್ಣ ಬಂಡವಾಳ ಹೂಡುವವರನ್ನು ಕಡೆಗಣಿಸಲಾಯಿತು. ಬ್ಯಾಂಕುಗಳು ದ್ರವತೆಯನ್ನು ಕಳೆದುಕೊಳ್ಳಲು ಆರಂಭಿಸಿದುವು. ೧೯೩೦ರ ದಶಕದಲ್ಲಿ ಜರ್ಮನ್ ಬ್ಯಾಂಕಿಂಗ್ ಪದ್ಧತಿ ಒಡೆದು ಚೂರಾಯಿತು. ಅಲ್ಲಿಂದೀಚೆಗೆ ಜರ್ಮನಿಯಲ್ಲಿ ವಿನಿಯೋಜನ ಮತ್ತು ಠೇವಣಿ ಬ್ಯಾಂಕಿಂಗ್‍ಗಳ ಸಂಮಿಶ್ರಣವನ್ನು ನಿಷೇಧಿಸಲಾಯಿತು. ಬ್ಯಾಂಕುಗಳು ದ್ರವತೆಯನ್ನು ಕಾಪಾಡಿಕೊಂಡು ಬರಬೇಕೆಂದೂ ಸ್ಥಿರ ಆಸ್ತಿಗಳ ಮೇಲೆ ಅವು ಹಣ ವಿನಿಯೋಜಿಸುವುದನ್ನು ಕಡಿಮೆ ಮಾಡಬೇಕೆಂದೂ ಕಾನೂನನ್ನು ಜಾರಿಗೆ ತರಲಾಯಿತು. ಇವುಗಳ ಪರಿಣಾಮವಾಗಿ ಜರ್ಮನಿಯಲ್ಲಿ ಕೈಗಾರಿಕೆಗಳಿಗೆ ದೀರ್ಘಾವಧಿ ಸಾಲವನ್ನು ಒದಗಿಸುವುದರಲ್ಲಿ ಬ್ಯಾಂಕುಗಳ ಪಾತ್ರ ಈಗ ಬಹುಮಟ್ಟಿಗೆ ಕಡಿಮೆಯಾಗಿದೆ. ಪಶ್ಚಿಮ ಜರ್ಮನಿಯಲ್ಲಿ ಕೈಗಾರಿಕೆಗಳಿಗೆ ದೀರ್ಘಾವಧಿ ಹಣಕಾಸನ್ನು ಒದಗಿಸಲು ೧೯೪೮-೪೯ರಲ್ಲಿ ಎರಡು ಪ್ರತ್ಯೇಕ ಹಣಕಾಸಿನ ಸಂಸ್ಥೆಗಳ ಸ್ಥಾಪನೆಯಾಯಿತು.
ಭಾರತ
ಭಾರತದ ಬ್ಯಾಂಕುಗಳು ಬ್ರಿಟಿಷ್ ಬ್ಯಾಂಕುಗಳ ಮಾದರಿಯಲ್ಲಿ ಸ್ಥಾಪಿತವಾಗಿವೆ. ಆದ್ದರಿಂದ ಇವು ಕೈಗಾರಿಕೆಗಳಿಗೆ ಅಲ್ಪಾವಧಿ ಸಾಲವನ್ನು ಮಾತ್ರ ಸರಬರಾಯಿ ಮಾಡುತ್ತವೆ. ಜರ್ಮನಿ ಮತ್ತು ಜಪಾನ್‍ಗಳ ಕೈಗಾರಿಕಾಭಿವೃದ್ಧಿಯನ್ನು ನೋಡಿ ಭಾರತದಲ್ಲೂ ಕೊನೆಯ ಪಕ್ಷ ಮೂರು ಸಾರಿ ಬ್ಯಾಂಕುಗಳು ದೀರ್ಘಾವಧಿ ಹಣಕಾಸನ್ನು ಒದಗಿಸುವ ಪ್ರಯತ್ನ ಮಾಡಿದುವು. ೧೯೦೬-೧೩ರಲ್ಲಿ, ಸ್ವದೇಶಿ ಚಳವಳಿಯ ಕಾಲದಲ್ಲಿ, ಹೊಸದಾಗಿ ಸ್ಥಾಪಿತವಾದ ಕೈಗಾರಿಕೆಗಳಿಗೆ, ಅದರಲ್ಲೂ ಪಂಜಾಬ್ ಪ್ರಾಂತ್ಯದಲ್ಲಿ, ಬ್ಯಾಂಕುಗಳು ದೀರ್ಘಾವಧಿ ಹಣಕಾಸನ್ನು ಸರಬರಾಯಿ ಮಾಡಿದುವು. ಕಂಪನಿಗಳ ಷೇರು ಮತ್ತು ಡಿಬೆಂಚರುಗಳನ್ನು ಕೊಳ್ಳುವುದರ ಮೂಲಕವೂ ಸ್ಥಿರ ಆಸ್ತಿಗಳಾದ ಕಾರ್ಖಾನೆ, ಯಂತ್ರಗಳು ಮತ್ತು ಕಟ್ಟಡಗಳ ಆಧಾರದ ಮೇಲೆಯೂ ಬ್ಯಾಂಕುಗಳೂ ಕೈಗಾರಿಕಾ ಹಣಕಾಸು ಸರಬರಾಯಿ ಮಾಡತೊಡಗಿದುವು. ಕೈಗಾರಿಕಾ ಹಣಕಾಸನ್ನು ಒದಗಿಸುತ್ತಿದ್ದ ಮುಖ್ಯ ಬ್ಯಾಂಕುಗಳೆಂದರೆ ಪೀಪಲ್ಸ್ ಬ್ಯಾಂಕ್ ಆಫ್ ಪಂಜಾಬ್, ದಿ ಇಂಡಿಯನ್ ಸ್ಪೀಷೀ ಬ್ಯಾಂಕ್, ದಿ ಹಿಂದೂಸ್ತಾನ್ ಬ್ಯಾಂಕ್, ದಿ ಲಾಹೋರ್ ಬ್ಯಾಂಕ್, ದಿ ಮಾರ್ವಾರಿ ಬ್ಯಾಂಕ್ ಮತ್ತು ದಿ ಇಂಡಸ್ಟ್ರಿಯಲ್ ಅಂಡ್ ಕ್ರೆಡಿಟ್ ಬ್ಯಾಂಕ್ ಆಫ್ ಇಂಡಿಯ. ಇವುಗಳಲ್ಲಿ ಅನೇಕ ಬ್ಯಾಂಕುಗಳು ೧೯೧೩-೧೫ರ ಹಣಕಾಸಿನ ಮುಗ್ಗಟ್ಟಿನಲ್ಲಿ ಪತನ ಹೊಂದಿದುವು. ಈ ಬ್ಯಾಂಕುಗಳು ಸೂಕ್ತವಾದ ಬ್ಯಾಂಕಿಂಗ್ ನೀತಿಯನ್ನು ಅನುಸರಿಸದೆ ಕೈಗಾರಿಕಾ ಉದ್ಯಮಗಳಿಗೆ ದೀರ್ಘಾವಧಿ ಹಣಕಾಸನ್ನು ಒದಗಿಸಿದ್ದು ಇವುಗಳ ಪತನಕ್ಕೆ ಕಾರಣ. ಬಂಡವಾಳ ವಿನಿಯೋಜನೆಗೆ ಸಂಬಂಧಿಸಿದ ಪ್ರತಿಯೊಂದು ಬ್ಯಾಂಕಿಂಗ್ ತತ್ತ್ವವೂ ಈ ಕಾಲದಲ್ಲಿ ಉಲ್ಲಂಘಿತವಾಗಿತ್ತು.
ಕೈಗಾರಿಕೆ ಬ್ಯಾಂಕುಗಳ ಅಳಿವೆಗೆ ಕಾರಣ
೧.ಜರ್ಮನ್ ಬ್ಯಾಂಕಿಂಗ್ ಮಾದರಿಯ ಅನುಕರಣೆ. ಹೀಗೆ ಮಾಡುವಾಗ ಜರ್ಮನ್ ಬ್ಯಾಂಕಿಂಗಿನ ನೈಜರೀತಿ, ವ್ಯವಸ್ಥೆ, ರಚನೆ ಮತ್ತು ಕೆಲಸಕಾರ್ಯಗಳನ್ನು ಸರಿಯಾಗಿ ಮನದಟ್ಟು ಮಾಡಿಕೊಂಡಿರಲಿಲ್ಲ. ಜರ್ಮನಿಯಲ್ಲಿ ಅಲ್ಪಾವಧಿ ಠೇವಣಿಗಳನ್ನು ಅಲ್ಪಾವಧಿ ಸಾಲ ನೀಡಲೂ ದೀರ್ಘಾವಧಿ ಠೇವಣಿಗಳನ್ನು ದೀರ್ಘಾವಧಿ ಸಾಲ ಕೊಡಲೂ ಉಪಯೋಗಿಸುತ್ತಿದ್ದರು. ಆದರೆ ಭಾರತದ ಇಂಡಸ್ಟ್ರಿಯಲ್ ಬ್ಯಾಂಕುಗಳು ಅಲ್ಪಾವಧಿ ಠೇವಣಿಗಳನ್ನು ದೀರ್ಘಾವಧಿ ಸಾಲ ನೀಡಲು ಉಪಯೋಗಿಸಿದುವು. ೨.ಸಾಮಾನ್ಯವಾಗಿ ಭಾರತದ ಬ್ಯಾಂಕುಗಳ ವ್ಯವಸ್ಥಾಪಕ ವರ್ಗದವರು ಸ್ವಾರ್ಥಿಗಳಾಗಿಯೂ ಅಸಮರ್ಥರಾಗಿಯೂ ಇದ್ದರು. ೩.ಇವರಿಗೆ ಕೈಗಾರಿಕಾ ಬ್ಯಾಂಕಿಂಗಿನಲ್ಲಿ ಒಳ್ಳೆಯ ಪರಿಜ್ಞಾನವಿರಲಿಲ್ಲ. ೪.ಬಂಡವಾಳವನ್ನು ಹೂಡುವಾಗ ಸರಿಯಾದ ಉದ್ಯಮಗಳನ್ನು ಆಯ್ಕೆಮಾಡಿಕೊಳ್ಳಲಿಲ್ಲ. ಈ ಸಂಸ್ಥೆಗಳು ಬಂಡವಾಳವನ್ನು ನಾನಾ ಉದ್ಯಮಗಳಲ್ಲಿ ಹೂಡುವ ಬದಲು ಕೆಲವೇ ಉದ್ಯಮಗಳಲ್ಲಿ ಸಾಂದ್ರೀಕರಿಸಿದ್ದುವು.
ಕೈಗಾರಿಕಾ ಚಟುವಟಿಕೆ
ಎರಡನೆಯ ಮಹಾಯುದ್ಧದ ಅವಧಿಯಲ್ಲಿ ಕೈಗಾರಿಕಾ ಚಟುವಟಿಕೆಗಳಿಗೆ ಬೇಕಾದ ಹಣಕಾಸನ್ನು ಒದಗಿಸಲು ಮತ್ತೆ ಕೆಲವು ಕೈಗಾರಿಕಾ ಬ್ಯಾಂಕುಗಳು ಬಂದುವು. ಯುದ್ಧಕಾಲದಲ್ಲಿ ಬ್ಯಾಂಕುಗಳಲ್ಲಿ ಠೇವಣಿಗಳ ಶೇಖರಣೆ ಹೆಚ್ಚಾಗುತ್ತಿದ್ದುದರಿಂದಲೂ ಕೈಗಾರಿಕಾ ಚಟುವಟಿಕೆ ಬಿರುಸಾಗಿ ನಡೆಯುತ್ತಿದ್ದುದರಿಂದಲೂ ವಾಣಿಜ್ಯ ಬ್ಯಾಂಕುಗಳು ಕೂಡ ಕೈಗಾರಿಕೆಗಳಿಗೆ ದೀರ್ಘಾವಧಿ ಹಣಕಾಸನ್ನು ಒದಗಿಸಲು ಪ್ರಾರಂಭಿಸಿದುವು. ಆದರೆ ಈ ಸಾರಿಯೂ ಕೈಗಾರಿಕಾ ಹಣಕಾಸಿನ ವಿಷಯದಲ್ಲಿ ಬ್ಯಾಂಕುಗಳು ಕಟು ಅನುಭವ ಪಡೆಯಬೇಕಾಯಿತು. ಅನೇಕ ಬ್ಯಾಂಕುಗಳು, ಅದರಲ್ಲೂ ಪಶ್ಚಿಮ ಬಂಗಾಳದಲ್ಲಿ, ಅವನತಿ ಹೊಂದಿದುದಕ್ಕೆ ಮುಖ್ಯ ಕಾರಣವೇನೆಂದರೆ ಅಲ್ಪಾವಧಿ ಠೇವಣಿಗಳನ್ನು ದೀರ್ಘಾವಧಿ ಸಾಲ ಕೊಡಲು ಉಪಯೋಗಿಸಿದ್ದು.ಈ ರೀತಿ ಎಲ್ಲೆಲ್ಲಿ ಮತ್ತು ಯಾವಾಗ ಕೈಗಾರಿಕಾ ಬ್ಯಾಂಕುಗಳನ್ನು ಸ್ಥಾಪಿಸಿದರೂ ಅವೆಲ್ಲವೂ ಭಾರತದಲ್ಲಿ ಅನರ್ಥಕ್ಕೀಡಾದುವು. ಕೈಗಾರಿಕೆಗಳಿಗೆ ದೀರ್ಘಾವಧಿ ಹಣಕಾಸನ್ನು ಒದಗಿಸಲು ಪ್ರತ್ಯೇಕ ಹಣಕಾಸು ಕಾರ್ಪೊರೇಷನ್‍ಗಳನ್ನು ಸ್ಥಾಪಿಸಬೇಕೆಂದು ಕೇಂದ್ರೀಯ ಬ್ಯಾಂಕಿಂಗ್ ವಿಚಾರಣಾ ಸಮಿತಿ ೧೯೩೧ರಲ್ಲೇ ಸಲಹೆ ಮಾಡಿತ್ತು. ಆದರೆ ಹೇಗೆ ಸ್ಥಾಪಿಸಬೇಕೆಂಬುದರ ವಿಷಯವಾಗಿ ಅದು ವಿವರಗಳನ್ನು ಕೊಟ್ಟಿರಲಿಲ್ಲ. ಆದ್ದರಿಂದ ಈ ಸಮಿತಿಯ ಸಲಹೆಯನ್ನು ಕಾರ್ಯರೂಪಕ್ಕೆ ತರುವುದು ಸ್ವಾತಂತ್ರ್ಯ ಬರುವ ತನಕ ಸಾಧ್ಯವಾಗಲಿಲ್ಲ. ಬ್ಯಾಂಕುಗಳು ಪರೋಕ್ಷವಾಗಿ ಮಧ್ಯಮಾವಧಿ ಮತ್ತು ದೀರ್ಘಾವಧಿ ಹಣಕಾಸನ್ನು ಒದಗಿಸುವುದರಲ್ಲಿ ಭಾಗವಹಿಸಬಹುದೆಂದು ೧೯೫೪ರಲ್ಲಿ ಷರಾಫ್ ಸಮಿತಿ ಶಿಫಾರಸ್ಸು ಮಾಡಿತ್ತು. ಅದೇ ಸಮಯದಲ್ಲಿ ಭಾರತಕ್ಕೆ ಬಂದಿದ್ದ ಅಂತರರಾಷ್ಟ್ರೀಯ ಹಣ ನಿಧಿಯ ನಿಯೋಗವೂ ಷರಾಫ್ ಸಮಿತಿಯ ಶಿಫಾರಸನ್ನು ಅನುಮೋದಿಸಿತು.
ಪಂಚವಾರ್ಷಿಕ ಯೋಜನೆಗಳು
ಭಾರತಕ್ಕೆ ಸ್ವಾತ್ರಂತ್ರ್ಯ ಬಂದಮೇಲೆ, ಅದರಲ್ಲೂ ಪಂಚವಾರ್ಷಿಕ ಯೋಜನೆಗಳು ಪ್ರಾರಂಭವಾದಂದಿನಿಂದ, ಕೈಗಾರಿಕಾ ಹಣಕಾಸಿನ ಕೊರತೆ ಹೆಚ್ಚಾಗುತ್ತ ಬಂದಿದೆ. ವಾಣಿಜ್ಯ ಬ್ಯಾಂಕುಗಳು ಅಲ್ಪಾವಧಿ ಸಾಲವನ್ನು ಮಾತ್ರ ಒದಗಿಸುವುದರಿಂದಲೂ ಮಧ್ಯಮಾವಧಿ ಮತ್ತು ದೀರ್ಘಾವಧಿ ಹಣಕಾಸನ್ನು ಒದಗಿಸುತ್ತಿದ್ದ ವ್ಯವಸ್ಥಾಪಕ ನಿಯೋಗಿಗಳ ಮತ್ತು ಇತರ ಸಾಂಪ್ರದಾಯಿಕ ಮೂಲಗಳ ಪಾತ್ರ ಕಡಿಮೆಯಾಗುತ್ತ ಬಂದದ್ದರಿಂದಲೂ ಕೈಗಾರಿಕೆಗಳು ಹಣದ ಮುಗ್ಗಟ್ಟನ್ನು ಅನುಭವಿಸಬೇಕಾಯಿತು. ಆದ್ದರಿಂದ ಸರ್ಕಾರ ಕಳೆದ ೨೫ ವರ್ಷಗಳಲ್ಲಿ ಅನೇಕ ಕೈಗಾರಿಕಾ ಹಣಕಾಸು ಕಾರ್ಪೊರೇಷನ್‍ಗಳನ್ನು ಸ್ಥಾಪಿಸಿತು. ಇವುಗಳಲ್ಲಿ ಮುಖ್ಯವಾದವೆಂದರೆ ಭಾರತದ ಕೈಗಾರಿಕಾ ಹಣಕಾಸು ಕಾರ್ಪೊರೇಷನ್, ರಾಜ್ಯ ಹಣಕಾಸು ಕಾರ್ಪೊರೇಷನ್‍ಗಳು, ರಾಜ್ಯ ಕೈಗಾರಿಕಾಭಿವೃದ್ಧಿ ಕಾರ್ಪೊರೇಷನ್‍ಗಳು, ಭಾರತದ ಕೈಗಾರಿಕಾ ಉದ್ದರಿ ಮತ್ತು ವಿನಿಯೋಜನ ಬ್ಯಾಂಕ್ ಮತ್ತು ಯೂನಿಟ್ ಟ್ರಸ್ಟ್ ಆಫ್ ಇಂಡಿಯ. ಈ ಕೈಗಾರಿಕಾ ಹಣಕಾಸು ಸಂಸ್ಥೆಗಳು ಕೈಗಾರಿಕೆಗಳಿಗೆ ಬೇಕಾದ ಮಧ್ಯಮಾವಧಿ ಮತ್ತು ದೀರ್ಘಾವಧಿ ಸಾಲಗಳನ್ನು ಒದಗಿಸಿ ಕೈಗಾರಿಕಾ ಪ್ರಗತಿಗೆ ಬಹಳ ಸಾಧಕವಾಗಿವೆ. ಇದೇ ರೀತಿ ಅನೇಕ ಹಿಂದುಳಿದ ರಾಷ್ಟ್ರಗಳಲ್ಲಿ ಅಭಿವೃದ್ಧಿ ಸಂಸ್ಥೆಗಳನ್ನು ಸ್ಥಾಪಿಸಲಾಗಿದೆ. ಭಾರತದ ವಾಣಿಜ್ಯ ಬ್ಯಾಂಕುಗಳು ಹೊಸದಾಗಿ ಸ್ಥಾಪಿಸಿರುವ ಹಣಕಾಸಿನ ಕಾರ್ಪೊರೇಷನುಗಳ ಷೇರುಗಳನ್ನೂ, ಡೆಬೆಂಚರುಗಳನ್ನೂ ಕೊಳ್ಳುವುದರ ಮೂಲಕ ಪರೋಕ್ಷವಾಗಿ ದೀರ್ಘಾವಧಿ ಕೈಗಾರಿಕಾ ಹಣಕಾಸಿನಲ್ಲಿ ಭಾಗವಹಿಸುತ್ತಿವೆ. ಇತ್ತೀಚೆಗೆ ವಾಣಿಜ್ಯ ಬ್ಯಾಂಕುಗಳಲ್ಲಿ ಅವಧಿ ಠೇವಣಿಗಳು ದಿನೇ ದಿನೇ ಹೆಚ್ಚುತ್ತಿತುವುದರಿಂದ ಅವು ಮಧ್ಯಮಾವಧಿ ಸಾಲವನ್ನೂ ಒದಗಿಸುತ್ತವೆ, ಇದಲ್ಲದೆ ಅಲ್ಪಾವಧಿ ಸಾಲವನ್ನು ನವೀಕರಿಸುವುದರ ಮೂಲಕ ಮಧ್ಯಮಾವಧಿ ಹಣಕಾಸನ್ನು ಕೈಗಾರಿಕೆಗಳಿಗೆ ಸರಬರಾಯಿ ಮಾಡುತ್ತಿವೆ.
ಉಲ್ಲೇಖಗಳು
ವರ್ಗ:ಬ್ಯಾಂಕುಗಳು
ಖಂಡೇರಾವ್ (ಐತಿಹಾಸಿಕ ವ್ಯಕ್ತಿ)
ಖಂಡೇರಾವ್-ಮೈಸೂರು ಸಂಸ್ಥಾನದ ಆಡಳಿತ ಸೂತ್ರ ಹೈದರನ ವಶವಾಗುವುದನ್ನು ತಪ್ಪಿಸಿ ಅದನ್ನು ರಾಜಮನೆತನದಲ್ಲಿ ಉಳಿಸಲು ಶ್ರಮಿಸಿ ಈ ಯತ್ನದಲ್ಲೇ ಪ್ರಾಣಾರ್ಪಣೆ ಮಾಡಿದ ಒಬ್ಬ ರಾಜಭಕ್ತ.
ಖಂಡೇರಾವ್ ಪರಾಕ್ರಮಿಯಾದ ಯೋಧನಾಗಿದ್ದ. ಅವನಿಗೆ ರಾಜಮನೆತನದಲ್ಲಿ ವಿಶೇಷವಾದ ಮಮತೆ, ಭಕ್ತಿ ಇದ್ದುವು. ಅವನು ಬುದ್ಧಿವಂತನಾಗಿದ್ದರೂ ತಂತ್ರದಲ್ಲಿ ಹೈದರನಿಗೆ ಸಾಟಿಯಾಗಿರಲಿಲ್ಲ. ರಾಜಮನೆತನವನ್ನು ಆಪತ್ತಿನಿಂದ ಪಾರುಮಾಡಲು ನಿಷ್ಠೆಯಿಂದ ಶ್ರಮಿಸಿ ಆ ಧ್ಯೇಯ ಸಾಧನೆಗಾಗಿಯೆ ಅವನು ಪ್ರಾಣಾರ್ಪಣೆ ಮಾಡಿದ.
ರಾಜಕೀಯ ಹಿನ್ನೆಲೆ
18ನೆಯ ಶತಮಾನದ ಮಧ್ಯಭಾಗದಲ್ಲಿ ಮೈಸೂರು ರಾಜ್ಯದಲ್ಲಿ 7ನೆಯ ಚಾಮರಾಜ ಒಡೆಯನ ಮರಣಾಂತರ ದಳವಾಯಿಗಳು ಪ್ರಾಬಲ್ಯಕ್ಕೆ ಬಂದರು. ಕೇವಲ 5 ವರ್ಷಗಳ ವಯಸ್ಸಿನ ಚಿಕ್ಕ ಕೃಷ್ಣರಾಜನನ್ನು ಸಿಂಹಾಸನದಲ್ಲಿ ಕುಳ್ಳಿರಿಸಿ ದಳವಾಯಿ ನಂಜರಾಜಯ್ಯ ಆಡಳಿತ ಸೂತ್ರವನ್ನು ತಾನೇ ವಹಿಸಿದ್ದ. ನಂಜರಾಜಯ್ಯ ಪದಚ್ಯುತನಾಗುವುದಕ್ಕೆ ಕೆಲವು ವರ್ಷಗಳ ಹಿಂದೆ ಖಂಡೇರಾವ್ ಮತ್ತು ಹೈದರ್ ಪ್ರಸಿದ್ಧಿಗೆ ಬಂದರು. ಅವರಿಬ್ಬರೂ ಪ್ರಾರಂಭದಲ್ಲಿ ಪರಸ್ಪರ ಮೈತ್ರಿಯಿಂದಿದ್ದರು. 1756ರಲ್ಲಿ ಹೈದರ್ ದಳವಾಯಿಗಳ ನೇರ ಆಡಳಿತಕ್ಕೊಳಪಡದ ಕೆಲವು ಪ್ರದೇಶಗಳ ಆಡಳಿತವನ್ನು ಖಂಡೇರಾಯನಿಗೆ ದೊರಕಿಸಿಕೊಟ್ಟಿದ್ದ. ನಂಜರಾಜಯ್ಯ ಅಧಿಕಾರ ತ್ಯಜಿಸಿದ ಮೇಲೆ ಖಂಡೇರಾವ್ ಪ್ರಧಾನಿಯಾಗಿ ನೇಮಕಗೊಂಡಿದ್ದ. ಹೈದರ್ ಶೀಘ್ರವಾಗಿ ಆಡಳಿತದಲ್ಲಿ ತನ್ನ ಪ್ರಭಾವವನ್ನು ಸ್ಥಾಪಿಸಿದ.
ಹೈದರ್ ನ ಮೇಲೆ ಮೊದಲ ಗೆಲುವು
ಹೈದರ್ ಪ್ರಾಬಲ್ಯಕ್ಕೆ ಬರುತ್ತಿದ್ದುದನ್ನು ಗಮನಿಸಿದ ಖಂಡೇರಾವ್ ಅರಮನೆಯ ಪಕ್ಷಕ್ಕೆ ಮರಾಠರ ನೆರವು ದೊರಕುವಂತೆ ಏರ್ಪಡಿಸಿ ಹೈದರನನ್ನು ಎದುರಿಸಲು ಸಿದ್ಧತೆ ಮಾಡಿಕೊಂಡ. 1759ರ ಆಗಸ್ಟಿನಲ್ಲಿ ಹೈದರ್ ಆರ್ಕಾಟಿನಿಂದ ಮಿತಸೈನ್ಯದೊಡನೆ ಶ್ರೀರಂಗಪಟ್ಟಣಕ್ಕೆ ಬಂದಾಗ ಖಂಡೇರಾವ್ ಧೈರ್ಯದಿಂದ ತನ್ನ ಸೈನ್ಯದ ಮುಖಂಡತ್ವ ವಹಿಸಿ ಹೈದರನ ಸೈನ್ಯವನ್ನು ಬಗ್ಗುಬಡಿದ. ಹೈದರ್ ಶ್ರೀರಂಗಪಟ್ಟಣದಿಂದ ತಲೆತಪ್ಪಿಸಿಕೊಂಡು ಓಡಿಹೋದ. ಅವನ ಹೆಂಡತಿ ಮಕ್ಕಳನ್ನು ಖಂಡೇರಾವ್ ಅತ್ಯಂತ ಗೌರವದಿಂದ ನಡೆಸಿಕೊಂಡು ಅವರ ರಕ್ಷಣೆಗೆ ಸೂಕ್ತ ಏರ್ಪಾಟು ಮಾಡಿದ.
ಹೈದರ್ ನ ಮೇಲೆ ಎರಡನೆಯ ಬಾರಿ ಗೆಲುವು
1760ರಲ್ಲಿ ಫ್ರೆಂಚ್ ದಳವೊಂದರ ಸಹಾಯದಿಂದ ಖಂಡೇರಾಯನನ್ನು ಸೋಲಿಸಿ ತನ್ನ ಅಧಿಕಾರವನ್ನು ಸ್ಥಾಪಿಸಲು ಹೈದರ್ ಶ್ರೀರಂಗಪಟ್ಟಣದತ್ತ ಮುಂದುವರಿದ. ಆದರೆ ಖಂಡೇರಾವ್ ಸೈನ್ಯಸಮೇತನಾಗಿ ಹೊರಟು ನಂಜನಗೂಡಿನ ಸಮೀಪದಲ್ಲಿ ಹೈದರನ ಸೈನ್ಯವನ್ನು ಎದುರಿಸಿ ಹೋರಾಡಿ ಅವನನ್ನು ಸಂಪೂರ್ಣವಾಗಿ ಸೋಲಿಸಿದ. ಹೈದರ್ ಹರದನಹಳ್ಳಿಯ ಕಡೆಗೆ ಓಡಿಹೋದ.
ಹೈದರ್ ನ ಮೇಲೆ ಮೂರನೆಯ ಬಾರಿ ಗೆಲುವು
ಖಂಡೇರಾಯನನ್ನು ಸೋಲಿಸುವುದು ಅಸಾಧ್ಯವೆಂದು ತಿಳಿದ ಹೈದರ್ ಮತ್ತೊಂದು ತಂತ್ರ ಹೂಡಿದ. ಗೌರವನಿಮಿತ್ತವಾಗಿ ಸರ್ವಾಧಿಕಾರಿ ಎಂಬ ಬಿರುದನ್ನೂ ಚಿಕ್ಕ ಯೋಧಪಡೆಯೊಂದನ್ನೂ ಹೊಂದಿ ಕೊಣನೂರಿನಲ್ಲಿ ವಿಶ್ರಾಂತ ಜೀವನ ನಡೆಸುತ್ತಿದ್ದ ನಂಜರಾಜಯ್ಯನ ಬಳಿಗೆ ಹೈದರ್ ಗೋಪ್ಯವಾಗಿ ಹೋಗಿ ಅವನ ಪಾದಕ್ಕೆ ನಮಸ್ಕರಿಸಿ, ಕ್ಷಮಾಯಾಚನೆ ಬೇಡಿ ತನ್ನ ಹಿಂದಿನ ಸೇವಕನನ್ನು ಕಾಪಾಡಬೇಕೆಂದು ದೈನ್ಯದಿಂದ ಬೇಡಿದ. ನಂಜರಾಜಯ್ಯ ಅವನಲ್ಲಿ ಕನಿಕರ ತಳೆದು ತನ್ನ ಬಲವನ್ನೆಲ್ಲ ಕೂಡಿಸಿ ಹೈದರನಿಗೆ ಕೊಟ್ಟು ತನ್ನ ಹೆಸರನ್ನು ಉಪಯೋಗಿಸಿಕೊಳ್ಳುವಂತೆ ಅನುಮತಿ ನೀಡಿದ. ತನ್ನ ಬಲವನ್ನು ವೃದ್ಧಿಪಡಿಸಿಕೊಂಡು ಶ್ರೀರಂಗಪಟ್ಟಣವನ್ನು ಮುತ್ತಬೇಕೆಂಬ ಹೈದರನ ಹವಣಿಕೆಯನ್ನು ತಿಳಿದು ಖಂಡೇರಾವ್ ಹೈದರನನ್ನು ಕಟ್ಟೆಮಳವಾಡಿಯ ಬಳಿ ಪುನಃ ಸೋಲಿಸಿದ.
ಮೋಸದಿಂದ ಹೈದರನ ಗೆಲುವು, ಖಂಡೇರಾವ್ ಬಂಧನ, ಸಾವು
ತೀಕ್ಷ್ಣ ಮತಿಯಾದ ಹೈದರ್ ಖಂಡೇರಾಯನನ್ನು ಸೋಲಿಸಲು ಮತ್ತೊಂದು ತಂತ್ರ ಹೂಡಿದ. ಖಂಡೇರಾಯನ ದಳಪತಿಗಳು ಅವನನ್ನು ಹೈದರನಿಗೆ ಒಪ್ಪಿಸುವಂತೆ ನಂಜರಾಜಯ್ಯನ ಸಹಿಯಿದ್ದ ಕರಪತ್ರಗಳನ್ನು ಸೃಷ್ಟಿ ಮಾಡಿ ಅವು ಖಂಡೇರಾಯನ ಕೈಗೆ ಸಿಗುವಂತೆ ಮಾಡಿದ. ಹೈದರನ ಕುತಂತ್ರವನ್ನರಿಯದ ಖಂಡೇರಾವ್ ಅವನ್ನು ನಿಜವೆಂದೇ ನಂಬಿ ಎದೆಗುಂದಿ ಶ್ರೀರಂಗಪಟ್ಟಣಕ್ಕೆ ಧಾವಿಸಿದ. ಅವನ ಸೈನಿಕರು ಹತಾಶರಾದರು. ತನ್ನ ಸಂಚು ಫಲಿಸಿದ್ದನ್ನರಿತ ಹೈದರ್ 1761ರ ಮೇ ತಿಂಗಳಲ್ಲಿ ಶ್ರೀರಂಗಪಟ್ಟಣದ ಬಳಿ ಬೀಡು ಬಿಟ್ಟು ಒಂದು ವಾರ ಕಾಲ ಸಂಧಾನ ನಡೆಸುವವನಂತೆ ನಟಿಸಿ ಕೊನೆಗೆ ಹಠಾತ್ತನೆ ನದಿಯನ್ನು ದಾಟಿ ಪಟ್ಟಣವನ್ನು ಪ್ರವೇಶಿಸಿ ವಿಜಯ ಘೋಷಿಸಿದ. ಈ ಘಟನೆಯಿಂದ ರಾಜ ತತ್ತರಿಸಿಹೋದ. ಖಂಡೇರಾಯನನ್ನು ತನಗೆ ಒಪ್ಪಿಸುವಂತೆಯೂ ತಾನು ಅವನನ್ನು ಗಿಳಿಯಂತೆ ಸಾಕುವುದಾಗಿಯೂ ಹೈದರ್ ದೊರೆಗೆ ನಿರೂಪ ಕಳಿಸಿದ. ಸೆರೆ ಸಿಕ್ಕಿದ ಖಂಡೇರಾಯನನ್ನು ಹೈದರ್ ಕಬ್ಬಿಣದ ಪಂಜರದಲ್ಲಿಟ್ಟು, ಆಹಾರವಾಗಿ ಹಾಲು ಅನ್ನ ನೀಡುವಂತೆ ಏರ್ಪಾಟು ಮಾಡಿದ. ಖಂಡೇರಾವ್ ಈ ಸ್ಥಿತಿಯಲ್ಲಿ ಹಲವು ದಿವಸಗಳ ಕಾಲ ಬದುಕಿದ್ದು ಕೊನೆಯುಸಿರೆಳೆದ.
ವರ್ಗ:ಮೈಸೂರು ಸಂಸ್ಥಾನ ವರ್ಗ:ಐತಿಹಾಸಿಕ ವ್ಯಕ್ತಿಗಳು
ದೇವಿ ಜಗದಂಬಿ ದೇವಾಲಯ
thumb
ದೇವಿ ಜಗದಂಬಿ ದೇವಾಲಯ ಅಥವಾ ಜಗದಾಂಬಿಕಾ ದೇವಾಲಯವು ಭಾರತದ ಮಧ್ಯ ಪ್ರದೇಶ ರಾಜ್ಯದ ಖಜುರಾಹೊದಲ್ಲಿರುವ ಸುಮಾರು ೨೫ ದೇವಾಲಯಗಳ ಗುಂಪಿನಲ್ಲಿ ಒಂದಾಗಿದೆ. ಖಜುರಾಹೊ ವಿಶ್ವ ಪರಂಪರೆಯ ತಾಣವಾಗಿದೆ. ಖಜುರಾಹೊದ ದೇವಾಲಯಗಳನ್ನು ಚಂದೇಲ ರಾಜವಂಶದ ಅರಸರು ೧೦ ಮತ್ತು ೧೨ನೇ ಶತಮಾನಗಳ ನಡುವೆ ಕಟ್ಟಿಸಿದರು.
ಉತ್ತರಕ್ಕಿರುವ ಗುಂಪಿನಲ್ಲಿರುವ ದೇವಿ ಜಗದಾಂಬಿಕಾ ದೇವಾಲಯವು ಖಜುರಾಹೊದ ಅತ್ಯಂತ ನಯವಾಗಿ ಅಲಂಕೃತ ದೇವಾಲಯಗಳಲ್ಲಿ ಒಂದಾಗಿದೆ. ಇದಕ್ಕೆ ದೇವಿಗೆ ಸಂಬಂಧಿಸಿದ ಹಿಂದೂ ದೇವತೆಯಾದ ಜಗದಾಂಬಿಕಾಳ ಹೆಸರು ನೀಡಲಾಗಿದೆ. ದೇವಾಲಯದ ಪ್ರಧಾನಭಾಗವನ್ನು ಕೆತ್ತನೆಗಳ ಮೂರು ಪಟ್ಟಿಗಳು ಸುತ್ತುವರಿದಿವೆ. ಗರ್ಭಗೃಹದಲ್ಲಿ ದೇವಿಯ (ದೇವತೆ) ಬೃಹತ್ ವಿಗ್ರಹವಿದೆ.
ಓಸ್ವಾಲ್ಡ್‌ ಕ್ಯುಲ್ಪೆ
ಓಸ್ವಾಲ್ಡ್‌ ಕ್ಯುಲ್ಪೆ (ಆಗಸ್ಟ್ 3, 1862 – ಡಿಸೆಂಬರ್ 30, 1915) ಮನಶ್ಯಾಸ್ತ್ರದ ಕ್ಷೇತ್ರದಲ್ಲಿ ವಿಶಿಷ್ಟ ಪ್ರಯೋಗಗಳನ್ನು ನಡೆಸಿದ ವೂರಸ್‍ಬರ್ಗ್ ಪಂಥದ ನಾಯಕ. 1903ರಲ್ಲಿ ಈತ ಬರೆದು ಪ್ರಕಟಿಸಿದ ಗ್ರಂಡಿಸ್ ಡರ್ ಸೈಕಾಲಜಿ ಎಂಬ ಉದ್ಗ್ರಂಥ 1901ರಲ್ಲಿ ಟಿಚ್ನರ್‍ನಂಥ ಪ್ರಖ್ಯಾತ ಮನಶ್ಯಾಸ್ತ್ರಜ್ಞನಿಂದಲೇ ಇಂಗ್ಲಿಷ್ ಭಾಷೆಗೆ ಪರಿವರ್ತಿತವಾಯಿತು. ಪ್ರಯೋಗ ಪ್ರಧಾನವಾದ ಈ ಗ್ರಂಥ ಹೊಸ ಪದ್ಧತಿಯೊಂದನ್ನು ಆರಂಭಿಸಿತು. ಕ್ಯುಲ್ಪೆ ಪ್ರಕಾರ ಮನಶ್ಯಾಸ್ತ್ರ ವಾಸ್ತವವಾಗಿ, ಅನುಭವಿಸುವ ವ್ಯಕ್ತಿಗಳನ್ನು ಅವಲಂಬಿಸಿ ಅನುಭವಗಳ ವಿವರಗಳನ್ನು ಅನುಸಂಧಾನ ಮಾಡುವ ವಿಜ್ಞಾನ. ವಿಶ್ಲೇಷಣೆಗೆ ಪ್ರಾಶಸ್ತ್ಯ ಕೊಟ್ಟವರಲ್ಲಿ ಕ್ಯುಲ್ಪೆ ಮೊದಲಿಗ. ಕ್ಯುಲ್ಪೆಯ ಸ್ಫೂರ್ತಿಯಿಂದ ಮೈದಳೆದ ವೂರ್ಸ್‍ಬರ್ಗ್ ಪಂಥದಲ್ಲಿ ವ್ಯವಸ್ಥಿತ, ಪ್ರಾಯೋಗಿಕ ಅಂತಃಸಮೀಕ್ಷೆಯ, ಸಂವಿಧಾನ ಸ್ಪಷ್ಟಗೊಂಡಿತು. ಮನಶ್ಯಾಸ್ತ್ರದ ಸಂವಿಧಾನಗಳ ವ್ಯವಸ್ಥೆಯಲ್ಲಿ ಈ ಕಲ್ಪನೆ ತುಂಬ ಪ್ರಭಾವಶಾಲಿಯಾಯಿತು. ವಿಲ್ಹೆಲ್ಮ್ ವೂಂಟ್‍ನ ಬಳಿ ಕ್ಯೂಲ್ಪೆಯ ಶಿಕ್ಷಣ ಸಾಗಿತಾದರೂ ಕ್ಯುಲ್ಪೆಯ ದಾರಿವೂಂಟ್‍ನ ದಾರಿಗಿಂತ ಭಿನ್ನವಾಯಿತು.
ವರ್ಗ:ಮನೋವಿಜ್ಞಾನ ವರ್ಗ:ವಿಜ್ಞಾನಿಗಳು
ಪ್ಯಾರಡೈಸ್ ಟೇನೇಜೆರ್
ಪ್ಯಾರಡೈಸ್ ಟೇನೇಜೆರ್ ವಿವಿಧ ಬಣ್ಣಗಳನ್ನೊಳಗೊಂಡ ಮಧ್ಯಮ ಗಾತ್ರದ ಒಂದು ಹಾಡುವ ಪಕ್ಷಿ.
ವಿವರಣೆ
ಇದರ ಉದ್ದವು 13.5 cm ಮತ್ತು 15 cm ಗಳ ನಡುವೆ ಇರುತ್ತದೆ. ಇದರ ತಲೆಯು ತಿಳಿ ಹಸಿರಾಗಿರುತ್ತದೆ, ಅಡಿ ಭಾಗ ಮತ್ತು ಬೆನ್ನಿನ ಭಾಗದ ಗರಿಗಳು ಆಕಾಶ ನೀಲಿಯಾಗಿರುತ್ತವೆ. ಉಪಪ್ರಬೇದವನ್ನು ಅವಲಂಭಿಸಿ, ಇದರ ಕಿರುಬೆನ್ನು ಹಳದಿ ಮತ್ತು ಕೆಂಪು ಅಥವಾ ಪೂರ್ತಿ ಕೆಂಪಾಗಿರುತ್ತದೆ. ಕೊಕ್ಕು ಕಪ್ಪಾಗಿರುತ್ತದೆ ಮತ್ತು ಇದರ ಕಾಲು ಬೂದು ಬಣ್ಣದಲ್ಲಿರುತ್ತದೆ.
ಆವಾಸ
ಇದನ್ನು ತೇವವಿರು ಉಷ್ಣ ವಲಯ, ಉಪಉಷ್ಣ ವಲಯ, ಉತ್ತರ ಅಮೇರಿಕದ ಅಮೆಜಾನ್ ತೀರದ ಪಶ್ಚಿಮ ಮತ್ತು ಉತ್ತರ ಕಾಡುಗಲ್ಲಿ ನೋಡಬಹುದು. ಇದು ವೆನೆಜುವೆಲಾ, ಪೆರು, ಕೊಲೊಂಬಿಯ, ಎಕ್ವಡಾರ್, ಬೊಲಿವಿಯ, ಬ್ರೆಜಿಲ್ ಮತ್ತು ಗಾನದಲ್ಲಿ ಕಂಡುಬರುತ್ತದೆ. ಇದರ ವೈಜ್ಞಾನಿಕ ಹೆಸರು ಟೇನೇಜರ್ ಚಿಲಿಯೇನ್ಸ್­ಸಿಸ್ ಎಂದಿದ್ದರೂ (ಹೆಸರಿನಲ್ಲಿ ಚಿಲಿ ಎಂಬ ಪದ ವಿದ್ದರೂ) ಇದು ಚಿಲಿ ದೇಶದಲ್ಲಿ ಕಂಡುಬರುವುದಿಲ್ಲ.
ಆಹಾರ ಮತ್ತು ವರ್ತನೆ
ಪ್ಯಾರಡೈಸ್ ಟೇನೇಜೆರ್ ಈ ಪ್ರದೇಶದಲ್ಲಿ ಸಾಮಾನ್ಯವಾಗಿವೆ. IUCN ಕೆಂಪು ಪಟ್ಟಿಯಲ್ಲಿ ಇದನ್ನು ಅಳಿವಿನ ಅಂಚಿನಲ್ಲಿರುವ ಪ್ರಬೇಧವೆಂದು ಪರಿಗಣಿಸಿದೆ.
ಮೂಲಗಳು
paradise tanager paradise tanager ವರ್ಗ:Birds of the Amazon Basin ವರ್ಗ:Birds of the Guianas paradise tanager
ಚೆಲ್ಸೀ ಎಫ಼್. ಸಿ
ಚೆಲ್ಸೀ ಫ಼ುಟ್ ಬಾಲ್ ಕ್ಲಬ್ ಇಂಗ್ಲೆಂಡಿನ ಫ಼ುಲ್ಹ್ಯಾಮಿನಲ್ಲಿರುವ ಫ಼ುಟ್ ಬಾಲ್ ಕೂಟ. ಇದು ೧೯೦೫ರಲ್ಲಿ ಸ್ಥಾಪಿತವಾಯಿತು. ಇದು ಸ್ಥಾಪನೆಗೊಂಡಾಗಿನಿಂದಲೂ ತಮ್ಮ ತವರು ಕ್ರೀಡಾಂಗಣವಾದ ಸ್ಟ್ಯಾಮ್ ಫ಼ರ್ಡ್ ಬ್ರಿಡ್ಜ್ ಸ್ಟೇಡಿಯಂನಲ್ಲಿಯೆ ಆಡುತ್ತ್ತಾ ಬಂದಿದ್ದಾರೆ.
ಈ ಕೂಟವು ಇದುವರೆಗೂ ೪ ಲೀಗ್ ಟೈಟಲುಗಳು, ೭ ಎಫ಼್.ಎ ಕಪ್ ಗಳು, ೪ ಲೀಗ್ ಕಪ್ ಗಳು ಹಾಗೂ ೪ ಕಮ್ಯೂನಿಟಿ ಶೀಲ್ಡುಗಳನ್ನು ತನ್ನದಾಗಿಸಿಕೊಂಡಿದೆ. ಅಲ್ಲದೆ ಎರಡು ಬಾರಿ ಯು.ಇ.ಎಫ಼್.ಎ ಕಪ್ ವಿನ್ನರ್ಸ'ಸ್ ಕಪ್ ಹಾಗೂ ಒಂದು ಯು.ಇ.ಎಫ಼್.ಎ ಸೂಪರ್ ಕಪ್ ಗೆದ್ದಿದೆ. ೧೯-೫-೨೦೧೨ ರಂದು ಯು.ಇ.ಎಫ಼್.ಎ ಚ್ಯಾಂಪಿಯನ್ಸ್ ಲೀಗ್ ಗೆದ್ದುದು ಲಂಡನ್ನಿನ ಮೊದಲ ಕ್ಲಬ್ ಇದನ್ನು ಸಾಧಿಸಿದಂತಾಯಿತು.
ಇತಿಹಾಸ
೧೯೦೪ರಲ್ಲಿ ಗಸ್ ಮೀರಸ್ ಸ್ಟ್ಯಾಮ್ಫ಼ರ್ಡ್ ಬ್ರಿಡ್ಜ್ ಕ್ರೀಡಾಂಗಣವನ್ನು ಫ಼ುಟ್ಬಾಲ್ ಮೈದಾನವನ್ನಾಗಿಸಲು ಪಡೆದುಕೊಂಡನು. ನೆರೆಯಲ್ಲಿದ್ದ ಫ಼ುಲ್ಹ್ಯಾಮ್ ಗೆ ಭೊಗ್ಯಕ್ಕೆ ಕೊಡಲು ಮಾಡಿದ ಕೊಡುಗೆಯು ತಿರಸ್ಕಾರಗೊಳ್ಳಲು ತನ್ನದೆ ಆದ ಕ್ಲಬ್ಬೊಂದನ್ನು ಹೊಂದುವ ನಿರ್ಧಾರ ಮಾಡಿದನು. ೧೦ ಮಾರ್ಚ್ ‍೧೯೦೫ ರಂದು ಚೆಲ್ಸೀ ಕ್ಲಬ್ ಸ್ಥಾಪಿತವಾಗಿ ಅಲ್ಪಾವಧಿಯಲ್ಲೇ ಫ಼ುಟ್ಬಾಲ್ ಲೀಗ್ ಗೆ ಆಯ್ಕೆಯಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ಫುಟ್‌ಬಾಲ್
ಸಚೀಂದ್ರನಾಥ ಸಾನ್ಯಾಲ್
"ಸಚೀಂದ್ರನಾಥ್ ಸಾನ್ಯಾಲ್" ಓರ್ವ ಭಾರತೀಯ ಕ್ರಾಂತಿಕಾರಿ (೩ ಏಪ್ರಿಲ್ ೧೮೯೩ — ೭ ಫೆಬ್ರವರಿ ೧೯೪೨). ಇವರು ಹಿಂದೂಸ್ತಾನ್ ರಿಪಬ್ಲಿಕನ್ ಅಸೋಸಿಯೇಶನ್ (HRA) )ನ ಸ್ಥಾಪಕರು.೧೯೨೮ರ ನಂತರ  ಹಿಂದೂಸ್ತಾನ್ ರಿಪಬ್ಲಿಕನ್ ಅಸೋಸಿಯೇಶನ್, ಹಿಂದೂಸ್ತಾನ್ ಸಮಾಜವಾದಿ ರಿಪಬ್ಲಿಕನ್ ಅಸೋಸಿಯೇಶನ್ ಎಂದು ಮರುನಾಮಕರಣಗೋಡಿತು. ಭಾರತದಲ್ಲಿ ಬ್ರಿಟಿಷ್ ಸಾಮ್ರಾಜ್ಯದ ವಿರುದ್ಧ ಸಶಸ್ತ್ರ ಪ್ರತಿರೋಧ ತೋರಿದವರಲ್ಲಿ ಪ್ರಮುಖ ವ್ಯಕ್ತಿ ಇವರಾಗಿದ್ದಾರೆ. ಆ ಸಮಯದ ಯುವ ಕ್ರಾಂತಿಕಾರಿಗಳಾದ ಚಂದ್ರಶೇಖರ ಆಜಾದ್ ಮತ್ತು ಭಗತ್ ಸಿಂಗ್ ರಂತಹ ಹಲವರಿಗೆ ಮಾರ್ಗದರ್ಶಕರಾಗಿದ್ದರು ಎಂದು ಪರಿಗಣಿಸಲಾಗಿದೆ
ಕೌಟುಂಬಿಕ ಹಿನ್ನಲೆ
ಬಂಗಾಳಿ ಬ್ರಾಹ್ಮಣ ಸಮುದಾಯಕ್ಕೆ ಸೇರಿರುವ ಸಚೀಂದ್ರನಾಥ್ ಸಾನ್ಯಾಲ್ ಅವರ ತಂದೆ ಹರಿನಾಥ ಸಾನ್ಯಾಲ್ ಹಾಗೂ ತಾಯಿ ಖೇರೋಡ್ ವಾಸಿನಿ ದೇವಿ. ಅವರು ಬ್ರೀಟಿಷ್ ಭಾರತದ ಸಂಯುಕ್ತ ಪ್ರಾಂತ್ಯಕ್ಕೆ ಸೇರಿದ್ದ ಬನಾರಸ್‌ನಲ್ಲಿ ೩ ಏಪ್ರಿಲ್ ೧೯೮೩ರಂದು ಜನಿಸಿದರು.
ಪ್ರತಿಭಾ ಸಾನ್ಯಾಲ್ ಇವರ ಪತ್ನಿಯಾಗಿದ್ದು, ಓರ್ವ ಪುತ್ರನನ್ನು ಹೊಂದಿದ್ದರು.
ಕ್ರಾಂತಿಕಾರಿ ಬದುಕು
ಸಾನ್ಯಾಲ್, ೧೯೧೩ರಲ್ಲಿ ಪಾಟ್ನಾದಲ್ಲಿ ಅನುಶಿಲನ ಸಮಿತಿಯ ಶಾಖೆಯನ್ನು ಸ್ಥಾಪಿಸಿದರು. ೧೯೧೨ರಲ್ಲಿ ನಡೆದ ದೆಹಲಿ ಪಿತೂರಿಯಲ್ಲಿ  ರಾಸ್ ಬಿಹಾರಿ ಬೋಸ್‌ನೊಂದಿಗೆ ಪ್ರಮುಖ ಪಾತ್ರ ವಹಿಸಿದರು. ಈ ಪಿತೂರಿಯ ಪ್ರಕಾರ ಆಗಿನ ವೈಸ್‌ರಾಯ್ ಹಾರ್ಡಿಂಜ್ ಅವರು ಬಂಗಾಳ ವಿಭಜನೆಯ ನಂತರ ಹೊಸದಾಗಿ ಘೋಷಣೆಗೊಂಡ ರಾಜಧಾನಿ ದೆಹಲಿಯನ್ನು ಪ್ರವೇಶಿಸುತ್ತಿದ್ದಾಗ  ದಾಳಿ ನಡೆಸಿದರು.ಈ ದಾಳಿಯಲ್ಲಿ ಲಾರ್ಡ್ ಹಾರ್ಡಿಂಜ್ ತೀವ್ರವಾಗಿ ಗಾಯಗೊಂಡರು. ಭಾರತೀಖಯ ಸ್ವಾತಂತ್ರ್ಯ ಹೋರಾಟದ ಇತಿಹಾಸದಲ್ಲಿ ಮುಖ್ಯವಾಗಿ ದಾಖಲಾಗಿರುವ ಗದರ್ ಪಿತೂರಿಯ ಯೋಜನೆಯಲ್ಲಿ ಕೂಡ ಇವರೂ ಕೂಡ ಪ್ರಮುಖ ಪಾಲುದಾರರು. ಈ ವಿಚಾರ ಫೆಬ್ರವರಿ ೧೯೧೫ರಲ್ಲಿ ಬಹಿರಂಗಗೊಂಡ ಬಳಿಕ ಅವರು ಭೂಗತರಾದರು.ಇವರ ಸಹವರ್ತಿ ರಾಸ್ ಬಿಹಾರಿ ಬೋಸ್ ಜಪಾನ್‌ಗೆ ಪರಾರಿಯಾದ ಬಳಿಕ ಸಾನ್ಯಾಲ್ ಅವರನ್ನು ಭಾರತದ ಕ್ರಾಂತಿಕಾರಿ ಚಳವಳಿಯ ಅತ್ಯಂತ ಹಿರಿಯ ನಾಯಕ ಎಂದು ಪರಿಗಣಿಸಲಾಗಿದೆ. ಬಳಿಕ ಗದರ್ ಪಿತೂರಿಯಲ್ಲಿ ಭಾಗಿಯಾದ ಆರೋಪದಲ್ಲಿ ಬ್ರಿಟೀಶ್ ಸರ್ಕಾರ ಸಚೀಂದ್ರನಾಥ್ ಸಾನ್ಯಾಲ್ ರಿಗೆ ಜೀವಾವಧಿ ಶಿಕ್ಷೆ ವಿಧಿಸಿತು. ಅವರನ್ನು ಅಂಡಮಾನ್ ಮತ್ತು ನಿಕೋಬಾರ್ ದ್ವೀಪಗಳಲ್ಲಿ ಇರುವ ಸೆಲ್ಯೂಲಾರ್ ಜೈಲಿನಲ್ಲಿ ಬಂಧಿಸಿ ಇಡಲಾಯಿತು. ಅವಧಿಗೆ ಮುನ್ನವೇ ಬಿಡುಗಡೆಯಾದ ಇವರು ೧೯೨೨ರಲ್ಲಿ  ಸೆಲ್ಯೂಲಾರ್ ಜೈಲಿನ ತನ್ನ ಅನುಭವಗಳನ್ನು  "ಬಂಧೀ ಜೀವನ್" ಎಂಬ ಪುಸ್ತಕದಲ್ಲಿ ದಾಖಲಿಸಿದ್ದಾರೆ. ಬಿಡುಗಡೆಗೊಂಡ ಬಳಿಕವೂ ಸಾನ್ಯಾಲ್ ಅವರು ಬ್ರಿಟೀಶ್ ಸರ್ಕಾರ ವಿರುದ್ದದ ಹೋರಾಟಗಳಲ್ಲಿ ತೊಡಗಿದ್ದರಿಂದ ಸರ್ಕಾರವು ಬನಾರಸಿನಲ್ಲಿ ಇರುವ ಇವರ ಪೂರ್ವಜರ ಮನೆಯಲ್ಲಿ ಗೃಹ ಬಂಧನದಲ್ಲಿ ಇಟ್ಟಿತು. ೧೯೨೨ರಲ್ಲಿ ಅಸಹಕಾರ ಚಳುವಳಿಯ ಅಂತ್ಯದ ನಂತರ ಸಾನ್ಯಾಲ್, ರಾಮ್ ಪ್ರಸಾದ್ ಬಿಸ್ಮಿಲ್ ಮತ್ತು ಇತರ ಕೆಲವು ಕ್ರಾಂತಿಕಾರಿಗಳು ಸ್ವತಂತ್ರ ಭಾರತವನ್ನು ಬಯಸಿದ್ದರು ಮತ್ತು ತಮ್ಮ ಗುರಿಯನ್ನು ಸಾಧಿಸಲು ಬಲವನ್ನು ಬಳಸಲು ಸಿದ್ಧರಾಗಿದ್ದರು. ಸಾನ್ಯಾಲ್ ಮತ್ತು ರಾಮ್ ಪ್ರಸಾದ್ ಬಿಸ್ಮಿಲ್ ಇಬ್ಬರೂ ಸೇರಿ ಅಕ್ಟೋಬರ್ ೧೯೨೪ ರಲ್ಲಿ ಹಿಂದೂಸ್ತಾನ್ ರಿಪಬ್ಲಿಕನ್ ಅಸೋಸಿಯೇಶನ್ ಅನ್ನು ಸ್ಥಾಪಿಸಿದರು. ೧೯೨೫ರ ಜನವರಿ ೧ರಂದು ಉತ್ತರ ಭಾರತದ ದೊಡ್ಡ ನಗರಗಳಲ್ಲಿ ವಿತರಿಸಲಾದ ಕ್ರಾಂತಿಕಾರಿ ಎಂಬ ಶೀರ್ಷಿಕೆಯ ಹಿಂದೂಸ್ತಾನ್ ರಿಪಬ್ಲಿಕನ್ ನ ಅಸೋಸಿಯೇಶನ್ ಪ್ರಣಾಳಿಕೆಯನ್ನು ಸಚೀಂದ್ರನಾಥ್ ಸಾನ್ಯಾಲ್ ಅವರೇ ರಚಿಸಿದ್ದರು.
ಕಾಕೋರಿ ಪಿತೂರಿಯಲ್ಲಿ ಭಾಗಿಯಾಗಿದ್ದಕ್ಕಾಗಿ ಸಾನ್ಯಾಲ್ ಜೈಲುವಾಸ ಅನುಭವಿಸಿದರು. ಬಳಿಕ ಆಗಸ್ಟ್ ೧೯೩೭ರಲ್ಲಿ ನೈನಿ ಸೆಂಟ್ರಲ್ ಜೈಲಿನಿಂದ ಪೋರ್ಟ್ ಬ್ಲೇರ್‌ನ ಸೆಲ್ಯುಲಾರ್ ಜೈಲಿಗೆ ಕಳುಹಿಸಲ್ಪಟ್ಟರು,. ಹೀಗೆ ಸಚೀಂದ್ರನಾಥ್  ಸಾನ್ಯಾಲ್ ಎರಡು ಬಾರಿ ಪೋರ್ಟ್ ಬ್ಲೇರ್‌ನ ಸೆಲ್ಯುಲಾರ್ ಜೈಲಿಗೆ ಕಳುಹಿಸಲ್ಪಟ್ಟ ಕೆಲವೇ ಸ್ವಾತಂತ್ರ್ಯ ಹೋರಾಟಗಾರರಲ್ಲಿ ಒಬ್ಬರಾಗಿದ್ದರು.
ಇತರ ವಿವರಗಳು
ಸಾಕಷ್ಟು ಪ್ರಸಿದ್ದಿ ಪಡೆದ ಸಾನ್ಯಾಲ್ ಮತ್ತು ಮಹಾತ್ಮ ಗಾಂಧಿಯವರ ಮಧ್ಯೆ ನಡೆದ ಲೇಖನ ರೂಪದ  ಚರ್ಚೆ ೧೯೨೦ ಮತ್ತು  ೧೯೨೪ರ ನಡುವೆ ಯಂಗ್ ಇಂಡಿಯಾದಲ್ಲಿ ಪ್ರಕಟವಾಯಿತು. . ಸಾನ್ಯಾಲ್, ಗಾಂಧಿಯವರ ಮಂದಗಾಮಿ ವಿಧಾನದ ವಿರುದ್ಧ ವಾದಿಸಿದ್ದರು. ಸಾನ್ಯಾಲ್ ಅವರು ತನ್ನ ಧೃಢವಾದ ಹಿಂದೂ ನಂಬಿಕೆಗಳಿಗೆ ಹೆಸರುವಾಸಿಯಾಗಿದ್ದರು, ಆದರೆ ಅವರ ಹೆಚ್ಚಿನ ಅನುಯಾಯಿಗಳು ಮಾರ್ಕ್ಸ್ ವಾದಿಗಳಾಗಿದ್ದರು  ಮತ್ತು  ಧರ್ಮಗಳನ್ನು ವಿರೋಧಿಸುತ್ತಿದ್ದವರಾಗಿದ್ದರು. ಭಗತ್ ಸಿಂಗ್ ಅವರು ಸಾನ್ಯಾಲ್ ಅವರ ನಂಬಿಕೆಗಳನ್ನು "ನಾನೇಕೆ ನಾಸ್ತಿಕ" ಎಂಬ ತಮ್ಮ ಪುಸ್ತಕದಲ್ಲಿ ಚರ್ಚಿಸಿದ್ದಾರೆ. ಜೋಗೇಶ್ ಚಂದ್ರ ಚಟರ್ಜಿ, ಸಾನ್ಯಾಲ್ ಅವರ ನಿಕಟ ಸಹವರ್ತಿಯಾಗಿದ್ದರು. ಮಹಾತ್ಮ ಗಾಂಧಿಯವರ ಅಹಿಂಸಾವಾದನ್ನು ಪ್ರತಿಪಾದಿಸುತ್ತಿದ್ದ ಕಾಂಗ್ರೆಸ್ ಪಕ್ಷದ ಪ್ರಮುಖ ನಾಯಕರಾಗಿದ್ದ ಮೌಲಾನಾ ಶೌಕತ್ ಅಲಿ ಬಂದೂಕುಗಳನ್ನು  ಪೂರೈಸಿದ್ದರು. ಇನ್ನೊಬ್ಬ ಪ್ರಮುಖ ಕಾಂಗ್ರೆಸ್ಸಿಗ, ಕೃಷ್ಣಕಾಂತ್ ಮಾಳವೀಯ ಕೂಡ ಅವರಿಗೆ ಆಯುಧಗಳನ್ನು ಪೂರೈಸಿದ್ದರು.
ಮರಣ
ದ್ವಿತೀಯ ಬಾರಿಗೆ ಸೆಲ್ಯೂಲಾರ್ ಜೈಲಿನಲ್ಲಿ ಬಂಧಿಯಾಗಿದ್ದ ಸಮಯದಲ್ಲಿ ಸಾನ್ಯಾಲ್ ತೀವ್ರತರವಾದ ಕ್ಷಯ ರೋಗಕ್ಕೆ ತುತ್ತಾದರು. ಅನಾರೋಗ್ಯದ ಕಾರಣ ಇವರನ್ನು ಗೋರಖಪುರ ಜೈಲಿಗೆ ಸ್ಥಳಾಂತರಿಸಲಾಯಿತು. ೧೯೪೨, ಫೆಬ್ರವರಿ ೭ರಂದು ಗೋರಖಪುರದ ಜೈಲಿನಲ್ಲಿಯೇ ಅನಾರೋಗ್ಯದ ಕಾರಣ ಮರಣ ಹೋಂದಿದರು. ಇವರ ವಾರಣಾಸಿಯ ಆಸ್ತಿಯನ್ನು ಬ್ರಿಟೀಷ್ ಸರ್ಕಾರವು ವಶಪಡಿಸಿಕೊಂಡಿತು.
ಉಲ್ಲೇಖಗಳು
ವರ್ಗ:ಭಾರತೀಯ ಕ್ರಾಂತಿಕಾರಿಗಳು ವರ್ಗ:ಭಾರತೀಯ ಸಮಾಜವಾದಿಗಳು ವರ್ಗ:ವಾರಣಾಸಿ ಮೂಲದ ಕಾರ್ಯಕರ್ತರು ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ದುಂದುಭಿ
ದುಂದುಭಿ ಪದಕ್ಕೆ ಅನೇಕ ಅರ್ಥಗಳಿವೆ.
1. ಅರವತ್ತು ಸಂವತ್ಸರಗಳಲ್ಲಿ ಒಂದಕ್ಕೆ ದುಂದುಭಿ ಎಂಬ ಹೆಸರಿದೆ.
2. ಒಬ್ಬ ಗಂಧರ್ವನ ಹೆಂಡತಿಯ ಹೆಸರು ದುಂದುಭಿ. ಬ್ರಹ್ಮನ ಶಾಪದಿಂದ ಈಕೆ ಕುಬ್ಜೆಯಾಗಿ ಮಂಥರೆ ಎಂಬ ಹೆಸರಿನಿಂದ ಜನಿಸಿ, ಕೇಕಯ ರಾಜ ಅಶ್ವಪತಿಯ ಬಳಿ ದಾಸಿಯಾಗಿದ್ದಳು. ದಶರಥ ಮಹರಾಜ ಕೈಕೆಯನ್ನು ಮದುವೆಯಾದಾಗ ಅಶ್ವಪತಿ ಕೈಕೆಗೆ ನೀಡಿದ ಬಳುವಳಿಗಳಲ್ಲಿ ಈಕೆಯೂ ಒಬ್ಬಳಾಗಿದ್ದಳು. ಹಾಗಾಗಿ ಕೈಕೆಯೊಂದಿಗೆ ಅಯೋಧ್ಯೆಯನ್ನು ಸೇರಿದಳು. ಶ್ರೀರಾಮನ ಯೌವರಾಜ್ಯಾಭಿಷೇಕಕ್ಕೆ ಭಂಗವನ್ನು ತಂದು ಅಪಕೀರ್ತಿಗೆ ಗುರಿಯಾದಳು. 3. ದುಂದುಭಿ ಒಬ್ಬ ರಾಕ್ಷಸ. ಮಾಯಾಸುರನಿಂದ ಹೇಮೆಯೆಂಬ ಅಪ್ಸರ ಸ್ತ್ರೀಯಲ್ಲಿ ಜನಿಸಿದವ. ರಾವಣನ ಹೆಂಡತಿ ಮಂಡೋದರಿ ಹಾಗೂ ಮಾಯಾವಿಯೆಂಬ ರಾಕ್ಷಸ ಈತನ ಒಡಹುಟ್ಟಿದವರು. ಈತ ಅನೇಕ ವರಗಳನ್ನು ಪಡೆದು, ಮದೋನ್ಮತ್ತನಾಗಿ ಸಮುದ್ರ ರಾಜನ ಬಳಿಗೆ ಹೋಗಿ ಆತನನ್ನು ಯುದ್ಧಕ್ಕೆ ಕರೆದ. ಆತ ` ಅಯ್ಯೊ ನಿನ್ನೊಡನೆ ಯುದ್ಧ ಮಾಡಲು ನಾನು ಅಸಮರ್ಥ. ನೀನು ಹಿಮವಂತನನ್ನು ಆಹ್ವಾನಿಸು.' ಎಂದು ಹೇಳಿ ಕಳುಹಿಸಿದ. ಅದರಂತೆ ಆ ರಾಕ್ಷಸ ಹಿಮವಂತನ ಬಳಿಗೆ ಹೋಗಿ ಆತನನ್ನು ಯುದ್ಧಕ್ಕೆ ಕರೆದ. ಅದಕ್ಕೆ ಹಿಮವಂತ `ನಾನು ನಿನ್ನೊಡನೆ ಯುದ್ಧ ಮಾಡಲು ಅಶಕ್ಯ, ನಾನು ಕೇವಲ ತಾಪಸೋತ್ತಮರಿಗೆ ಆಶ್ರಯದಾತನಾಗಿದ್ದೇನೆ, ಅಷ್ಟೆ. ನಿನ್ನೊಡನೆ ಯುದ್ಧ ಮಾಡಲು ಕಿಷ್ಕಿಂಧೆಯ ರಾಜ ವಾಲಿಯೊಬ್ಬನೇ ಸಮರ್ಥ ಎಂದ. ಇದರಿಂದ ದುಂದುಭಿಗೆ ತೃಪ್ತಿಯಾಗದೆ ಆತನನ್ನು ಹೀಯಾಳಿಸಿ, ಕೋಣನ ವೇಷವನ್ನು ತಳೆದು ಕಿಷ್ಕಿಂಧೆಗೆ ನುಗ್ಗಿ ವಾಲಿಯೊಡನೆ ಸೆಣಸಾಡಿದ. ವಾಲಿ ಈತನನ್ನು ಸಂಹರಿಸಿದ. ಈತನ ಮೃತ ದೇಹವನ್ನು ದೂರಕ್ಕೆ ಎಸೆಯಲು ಅದು ಹೋಗಿ ಮತಂಗ ಮುನಿಯ ಆಶ್ರಮದ ಬಳಿ ಬಿದ್ದು ಆಶ್ರಮವನ್ನು ಹೊಲಸು ಮಾಡಿತು. ಇದರಿಂದ ಕೋಪಗೊಂಡ ಮುನಿ ವಾಲಿಯನ್ನು ಶಪಿಸಿದ.
4. ಒಂದು ಚರ್ಮವಾದ್ಯಕ್ಕೆ ದುಂದುಭಿ ಎಂದು ಕರೆಯುತ್ತಾರೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಒದೆ
ಒದೆ ಎಂದರೆ ಕಾಲು, ಪಾದ, ಹಿಮ್ಮಡಿ, ಜಂಘಾಸ್ಥಿ, ತೊಡೆ ಅಥವಾ ಮಂಡಿಯನ್ನು ಬಳಸಿ ಮಾಡುವ ದೈಹಿಕ ಹೊಡೆತ. ಈ ಬಗೆಯ ಆಕ್ರಮಣವನ್ನು ಆಗಾಗ್ಗೆ ಗೊರಸುಳ್ಳ ಪ್ರಾಣಿಗಳು ಬಳಸುತ್ತವೆ ಜೊತೆಗೆ ನಿಂತುಕೊಂಡು ಮಾಡುವ ಹೋರಾಟದ ಸಂದರ್ಭದಲ್ಲಿ ಮಾನವರು ಬಳಸುತ್ತಾರೆ. ಒದೆಗಳು ಅನೇಕ ರೂಪಗಳ ಸಮರಕಲೆಗಳಲ್ಲಿ ಗಣನೀಯ ಪಾತ್ರವನ್ನು ವಹಿಸುತ್ತವೆ, ಉದಾಹರಣೆಗೆ ಟೇಕ್ವಾಂಡೋ, ಕರಾಟೆ, ಕುಂಗ್ ಫ಼ೂ, ಕಿಕ್‍ಬಾಕ್ಸಿಂಗ್, ಕಳರಿ ಪಯಟ್ಟು ಮುಂತಾದ ಕ್ರೀಡೆಗಳಲ್ಲಿ. ಒದೆಯುವುದು ಅನೇಕ ಕ್ರೀಡೆಗಳಲ್ಲೂ ಅದರ ಬಳಕೆಯಿಂದ ಪ್ರಖ್ಯಾತವಾಗಿದೆ, ವಿಶೇಷವಾಗಿ ಫ಼ುಟ್‍ಬಾಲ್ ಎಂದು ಕರೆಯಲ್ಪಡುವ ಕ್ರೀಡೆಗಳಲ್ಲಿ. ಈ ಕ್ರೀಡೆಗಳಲ್ಲಿ ಅತ್ಯಂತ ಪರಿಚಿತವಾದುದೆಂದರೆ ಅಸೋಸಿಯೇಷನ್ ಫುಟ್‍ಬಾಲ್, ಇದು ಸಾಕರ್ ಎಂದೂ ಪರಿಚಿತವಿದೆ.
ಮಾನವನ ಕಾಲು ತೋಳಿಗಿಂತ ಹೆಚ್ಚು ಉದ್ದ ಮತ್ತು ಬಲಿಷ್ಠವಾಗಿರುವುದರಿಂದ, ಎದುರಾಳಿಯನ್ನು ದೂರದಲ್ಲಿ ಇಡಲು, ಅವುಗಳ ವ್ಯಾಪ್ತಿಯಿಂದ ಎದುರಾಳಿಯನ್ನು ಆಶ್ಚರ್ಯಗೊಳಿಸುವುದು, ಮತ್ತು ಗಣನೀಯ ಹಾನಿಯನ್ನು ಉಂಟುಮಾಡಲು ಒದೆಗಳನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ. ಮತ್ತೊಂದೆಡೆ, ಯಾವುದೇ ಕದನ ವ್ಯವಸ್ಥೆಯಲ್ಲಿ ನಿಲುವು ಬಹಳ ಮುಖ್ಯವಾಗಿದೆ, ಮತ್ತು ಒದೆ ನೀಡುವ ಯಾವುದೇ ಪ್ರಯತ್ನವು ಒಬ್ಬರ ನಿಲುವಿನ ಸ್ಥಿರತೆಯನ್ನು ಅಗತ್ಯವಾಗಿ ದುರ್ಬಲಗೊಳಿಸುತ್ತದೆ. ಹಾಗಾಗಿ ಒದೆಗಳ ಪ್ರಯೋಗವು ನೀಡಬಲ್ಲ ಬಲ ಮತ್ತು ಸಮತೋಲನ ಕಾಪಾಡಿಕೊಳ್ಳಲು ಬಳಕೆಯಾದ ವೆಚ್ಚದ ನಡುವಿನ ಹೊಂದಾಣಿಕೆಯ ಪ್ರಶ್ನೆಯಾಗಿದೆ. ಕದನ ಪ್ರಸಂಗಗಳು ಅನಿಶ್ಚಿತವಾಗಿರುವುದರಿಂದ, ಈ ಸಮತೋಲನವನ್ನು ತಿಳಿದುಕೊಳ್ಳುವುದು ಮತ್ತು ಪ್ರತಿ ಕ್ಷಣಕ್ಕೆ ಹೊಂದಿಕೊಳ್ಳಲು ಸೂಕ್ತ ನಿರ್ಧಾರವನ್ನು ಮಾಡುವುದು ಪ್ರಧಾನವಾಗಿದೆ.
ಸಾಮಾನ್ಯವಾಗಿ ಒದೆಗಳನ್ನು ಅಸಹಾಯಕ ಅಥವಾ ಕೆಳಗೆ ಬಿದ್ದ ಲಕ್ಷ್ಯಗಳ ವಿರುದ್ಧ ಗುರಿಯಿಡಲಾಗುತ್ತದೆ. ಹೆಚ್ಚು ಸಾಮಾನ್ಯ ಸ್ವರಕ್ಷಣಾ ಅನ್ವಯಗಳಿಗೆ, ಒಮ್ಮತವೇನೆಂದರೆ ಭೇದ್ಯ ಲಕ್ಷ್ಯಗಳತ್ತ ಎದೆಯ ಕೆಳಗೆ ಗುರಿಯಿಡಲಾದ ಸರಳ ಒದೆಗಳು ಬಹಳ ಪರಿಣಾಮಕಾರಿಯಾಗಿರಬಹುದು, ಆದರೆ ಇವನ್ನು ಸ್ವಲ್ಪ ಎಚ್ಚರಿಕೆಯಿಂದ ಕಾರ್ಯಗತಗೊಳಿಸಬೇಕು. ಒದೆಗಳನ್ನು ಸೊಂಟ/ಹೊಟ್ಟೆಗಿಂತ ಹೆಚ್ಚು ಎತ್ತರಕ್ಕೆ ಗುರಿಯಿಡಬಾರದು ಎಂದು ಶಿಕ್ಷಕ ಮೆಕ್‍ಯಂಗ್‍ನಂತಹ ಸ್ವರಕ್ಷಣಾ ತಜ್ಞರು ಸಾಧಿಸುತ್ತಾರೆ. ಹಾಗಾಗಿ, ಹೋರಾಡುವವನು ಒದೆಯನ್ನು ನೀಡುವಾಗ ತನ್ನ ಸಮತೋಲನವನ್ನು ದುರ್ಬಲಗೊಳಿಸಬಾರದು, ಮತ್ತು ಹಿಡಿದಿಡಲ್ಪಡುವುದನ್ನು ತಪ್ಪಿಸಲು ಕಾಲನ್ನು ಸರಿಯಾಗಿ ಹಿಂತೆಗೆದುಕೊಳ್ಳಬೇಕು. ಒಬ್ಬ ಎದುರಾಳಿಯ ಭಿನ್ನ ಹಂತಗಳ ಮೇಲೆ ಆಕ್ರಮಣ ಮಾಡುವುದನ್ನು ಒಳಗೊಂಡಿರುವ ಸರಳ ಸಂಯೋಜನೆಗಳನ್ನು ಕಟ್ಟುವಂತೆ ಮತ್ತು ಪುನರಾವರ್ತಿಸುವಂತೆ ಹಲವುವೇಳೆ ಸೂಚಿಸಲಾಗುತ್ತದೆ. ಒಂದು ಸಾಮಾನ್ಯ ಉದಾಹರಣೆಯೆಂದರೆ, ಹುಸಿ ಹೊಡೆತದ ಮೂಲಕ ಒಬ್ಬ ಎದುರಾಳಿಯ ಗಮನವನ್ನು ಬೇರೆ ಕಡೆ ತಿರುಗಿಸಿ, ನಂತರ ಎದುರಾಳಿಯ ಕಾಲುಗಳಿಗೆ ಪ್ರಬಲವಾಗಿ ಆಕ್ರಮಣ ಮಾಡುವುದು ಮತ್ತು ಮುಷ್ಟಿ ಹೊಡೆತ ಕೊಡುವುದು.
ವರ್ಗ:ಸಮರಕಲೆಯ ತಂತ್ರಗಳು
ಓಕಿನಾವ
ಓಕಿನಾವ: ಜಪಾನಿನ ದಕ್ಷಿಣಕೊನೆಯಲ್ಲಿರುವ ರ್ಯುಕ್ಯುರೆಟ್ಟೊ ದ್ವೀಪ ಸಮುದಾಯದ ಅತಿ ದೊಡ್ಡ ದ್ವೀಪ. ಹಳೆಯ ಶಿಲೆಗಳ ಮೇಲೆ ಜ್ವಾಲಾಮುಖಿಯ ಭಸ್ಮಸಂಚಯನದಿಂದಾಗಿ ಈ ದ್ವೀಪ ಮೈತಳೆದಿದೆ. ಇದರ ಸುತ್ತಣ ದ್ವೀಪಗಳಲ್ಲಿ ಕೆಲವು ಹವಳದಿಂದಾದವು. ಕೆಲವಕ್ಕೆ ಹವಳದ ಅಂಚುಗಳಿವೆ. ಈ ದ್ವೀಪ ಸಾಮಾನ್ಯವಾಗಿ ಸಮಮಟ್ಟದ ಇಳಿಜಾರುಗಳಿಂದ ಕೂಡಿದೆ. ಆದರೆ ಇದರ ಉತ್ತರ ಭಾಗದಲ್ಲಿ ಏರುಪೇರುಗಳಿವೆ. ದಕ್ಷಿಣಭಾಗ ಮೈದಾನ. ದ್ವೀಪದ ಜನಸಂಖ್ಯೆಯ ಬಹುಪಾಲು ವಾಸಿಸುವುದು ಈ ಪ್ರದೇಶದಲ್ಲೇ. ಉಪೋಷ್ಣವಲಯದ ವಾಯುಗುಣ ಇದೆ. ಮಳೆ ವಿಪರೀತ, ಆಗಾಗ ಚೀನ ಸಮುದ್ರದಲ್ಲಿ ತಲೆದೋರುವ ಚಂಡಮಾರುತಕ್ಕೂ ಈ ದ್ವೀಪ ಬಲಿಯಾಗುವುದುಂಟು, ಬತ್ತ, ಕಪ್ಪುಸಕ್ಕರೆ, ಬಾಳೆಹಣ್ಣು, ಸಿಹಿಗೆಣಸು ಇವು ಇಲ್ಲಿಯ ಪ್ರಮುಖ ಕೃಷಿ ಉತ್ಪನ್ನಗಳು, ಪೈನಾಪಲ್ ಇನ್ನೊಂದು ಮುಖ್ಯ ಉತ್ಪನ್ನ. ಇದನ್ನು ಡಬ್ಬಿಗಳಲ್ಲಿ ತುಂಬಿ ರಫ್ತು ಮಾಡುತ್ತಾರೆ. ಮೀನುಗಾರಿಕೆ ಹಳೆಯ ಪ್ರಮುಖ ಉದ್ಯಮ. ಅರಗಿನ ಹಾಗೂ ಮಣ್ಣಿನ ವಸ್ತುಗಳನ್ನು ಮಾಡುವ ಕೈಗಾರಿಕೆ ಹಿಂದಿನಿಂದಲೂ ಬಂದದ್ದು. ತಿಮಿಂಗಿಲದ ವಸ್ತು ಹಾಗೂ ಗಂಧಕದ ಶುದ್ಧೀಕರಣ ಉದ್ಯಮಗಳು ಈಚೆಗೆ ಬೆಳೆಯುತ್ತಿವೆ.
ಬಾಹ್ಯ ಕೊಂಡಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಓಕ್ಟನ್ಸ್‌
ಓಕ್ಟನ್ಸ್‌: ಆಕಾಶದ 88 ನಕ್ಷತ್ರಪುಂಜಗಳಲ್ಲಿ ಒಂದು. ಬಲು ಕ್ಷೀಣ ನಕ್ಷತ್ರಗಳ ಸಮುದಾಯವಾಗಿರುವುದರಿಂದ ಈ ವಲಯವನ್ನು ಗುರುತಿಸುವುದು ಕಷ್ಟ. ದಕ್ಷಿಣ ಧ್ರುವಬಿಂದು ಇದೇ ಪುಂಜದಲ್ಲಿದೆ. ಘಂಟಾವೃತ್ತಾಂಶ 750ದ. ದಿಂದ 900ದ, (ದಕ್ಷಿಣಧ್ರುವ ಬಿಂದು) ವರೆಗೆ ಈ ಪುಂಜದ ವ್ಯಾಪ್ತಿ ಇದೆ. ಅಷ್ಟಕ ಎಂಬುದು ಇದರ ಹೆಸರು. ಕರ್ನಾಟಕದಿಂದ ಇದು ಕಾಣುವುದಿಲ್ಲ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕ್ಷುದ್ರ ಅಗ್ನಿಮಂಥ
ಕ್ಷುದ್ರ ಅಗ್ನಿಮಂಥ ಎನ್ನುವುದು ಲಾಮಿಯೇಸಿಯೆ ಕುಟುಂಬದಲ್ಲಿ ಹೂಬಿಡುವ ಸಸ್ಯಗಳ ಜಾತಿಯಾಗಿದೆ. ಕ್ಲೆರೊಡೆಂಡ್ರಮ್ ಫ್ಲೋಮಿಡಿಸ್(Clerodendrum phlomidis) ಎನ್ನುವುದು ಇದರ ವೈಜ್ಞಾನಿಕ ಹೆಸರು. ಸಸ್ಯವನ್ನು ಆಯುರ್ವೇದ ಔಷಧಿಗಳಲ್ಲಿ ಬಳಸಲಾಗುತ್ತದೆ. ಇದು ಭಾರತ ಮತ್ತು ಶ್ರೀಲಂಕಾದಲ್ಲಿ ಬೆಳೆಯುವ ಸಾಮಾನ್ಯವಾದ ದೊಡ್ಡ ಪೊದೆಸಸ್ಯವಾಗಿದೆ.
=ಸಾಮಾನ್ಯ ಹೆಸರು=
=ವಿವರಣೆ= ಈ ಮೂಲಿಕೆ ಲ್ಯಾಮಿಯೇಸಿಯೆ ಕುಟುಂಬಕ್ಕೆ ಸೇರಿದೆ. ಎಲೆಗಳು ಅಂಡಾಕಾರವಾಗಿರುತ್ತದೆ. ಹೂಗಳು ಸಣ್ಣದಾಗಿ ದುಂಡಗಿರುತ್ತವೆ. ಹೂವುಗಳು ಆಗಸ್ಟ್ ನಿಂದ ಫೆಬ್ರವರಿಯ ಸಮಯದಲ್ಲಿ ಅರಳುತ್ತವೆ. ಹೂವುಗಳು ಬಿಳಿ ಅಥವಾ ಗುಲಾಬಿ ಬಣ್ಣದ್ದಾಗಿರುತ್ತವೆ ಮತ್ತು ಅವು ಬಹಳ ಪರಿಮಳಯುಕ್ತವಾಗಿವೆ.
=ಉಪಯೋಗ=
=ಉಲ್ಲೇಖ=
ವರ್ಗ:ಆಳ್ವಾಸ್ ಶೋಭಾವನ ವರ್ಗ:ಔಷಧೀಯ ಸಸ್ಯಗಳು
ಮ್ಯಾಕಿಂತೋಷ್
thumb|right|alt=A beige, boxy computer with a small black and white screen showing a window and desktop with icons.|ಮೂಲ ಮ್ಯಾಕಿಂತೋಷ್, ಮೊದಲ ವಾಣಿಜ್ಯವಾಗಿ ಯಶಸ್ವಿಯಾದ ಬಳಕೆದಾರರ ಜೊತೆ ಸಂಪರ್ಕವನ್ನು ಹೊಂದುವುದಕ್ಕೆ ಬರಹಗಳ ಹೊರತಾಗಿ ಇಮೇಜ್‌ಗಳನ್ನು ಬಳಸುವ ಪರ್ಸನಲ್ ಕಂಪ್ಯೂಟರ್. thumb|alt=A wide, thin, and sleek computer made of aluminum with a large screen.|ಅಗಸ್ಟ್ 2009 ರಿಂದ ಒಂದು ಐಮ್ಯಾಕ್ ಕಂಪ್ಯೂಟರ್ ಎಲ್ಲ ಲಕ್ಷಣಗಳನ್ನು ಹೊಂದಿದ ಒಂದು ಮ್ಯಾಕಿಂತೋಷ್ ಕಂಪ್ಯೂಟರ್ ಆಗಿತ್ತು.
ಮ್ಯಾಕಿಂತೋಷ್  ಅಥವಾ ಮ್ಯಾಕ್, ಇದು ಆಪಲ್ ಇಂಕ್ ಕಂಪನಿಯಿಂದ ರಚಿಸಲ್ಪಟ್ಟ, ಅಭಿವೃದ್ಧಿಗೊಳಿಸಲ್ಪಟ್ಟ ಮತ್ತು ಮಾರುಕಟ್ಟೆಗೆ ಬಿಡಲ್ಪಟ್ಟ ಪರ್ಸನಲ್ ಕಂಪ್ಯೂಟರ್‌ಗಳ (ಗಣಕ ಯಂತ್ರ) ಒಂದು ಸರಣಿಯ ಹಲವಾರು ವಿಧಗಳಾಗಿವೆ. ಮೊದಲ ಮ್ಯಾಕಿಂತೋಷ್ ಜನವರಿ 24, 1984 ರಂದು ಪರಿಚಯಿಸಲ್ಪಟ್ಟಿತು; ಇದು ಒಂದು ಕಮಾಂಡ್-ಲೈನ್ ಇಂಟರ್‌ಫೇಸ್‌ನ ಹೊರತಾಗಿ ಒಂದು ಮೌಸ್ ಮತ್ತು ಒಂದು ಗ್ರಾಫಿಕಲ್ ಯೂಸರ್ ಇಂಟರ್‌ಫೇಸ್ ಲಕ್ಷಣಗಳನ್ನು ಹೊಂದಿದ ಮೊದಲ ವ್ಯಾವಹಾರಿಕವಾಗಿ ಯಶಸ್ವಿಯಾದ ಪರ್ಸನಲ್ ಕಂಪ್ಯೂಟರ್ ಆಗಿತ್ತು. ಕಂಪನಿಯು 1980 ರ ದಶಕದ ಕೊನೆಯಾರ್ಧದಲ್ಲೂ ಕೂಡ ಯಶಸ್ಸನ್ನು ಮುಂದುವರೆಸಿಕೊಂಡು ಹೋಯಿತು, ಇದನ್ನು ಕಣ್ಮರೆಯಾಗುವಂತೆ ಮಾಡಿದ್ದು 1990ರಲ್ಲಿ ಎಮ್‌ಎಸ್-ಡೊಸ್ ಮತ್ತು ಮೈಕ್ರೋಸಾಫ್ಟ್ ವಿಂಡೋಸ್‌ಗಳನ್ನು ಹೊಂದಿರುವ ಐಬಿಎಮ್ ಪಿಸಿ ಕಂಪಾಟಿಬಲ್ ಯಂತ್ರಗಳಿಗೆ ಪರ್ಸನಲ್ ಕಂಪ್ಯೂಟರ್ ಮಾರುಕಟ್ಟೆಯ ಬದಲಾವಣೆ.
ಆಪಲ್ ತನ್ನ ಬಹುವಿಧದ ಗ್ರಾಹಕ-ಮಟ್ಟ ಡೆಸ್ಕ್‌ಟಾಪ್ ಮಾದರಿಗಳನ್ನು ಒಂದು ವರ್ಷ ನಂತರದಲ್ಲಿ 1998 ಐಮ್ಯಾಕ್ ಎಲ್ಲಾ-ಒಂದರಲ್ಲಿ ಎಂಬ ಮಾದರಿಗೆ ಸಂಯೋಜನೆ ಮಾಡಿತು. ಇದು ಕ್ರಯದ (ಮಾರಾಟದ) ಯಶಸ್ಸಾಗಿ ಸಾಧಿಸಿ ತೋರಿಸಲ್ಪಟ್ಟಿತು ಮತ್ತು ಮ್ಯಾಕಿಂತೋಷ್ ಕಂಪ್ಯೂಟರ್‌ಗಳು ಮತ್ತೆ ಹೊಸ ಚೈತನ್ಯವನ್ನು ಕಂಡವು, ಆದರೆ ಇದು ಒಮ್ಮೆ ಹೊಂದಿದ್ದ ಮಾರುಕಟ್ಟೆ ಪಾಲಿನ ಮಟ್ಟಕ್ಕೆ ಪುನಃಶ್ಚೇತನಗೊಳ್ಳಲಿಲ್ಲ. ಪ್ರಸ್ತುತದಲ್ಲಿನ ಮ್ಯಾಕ್ ಸಿಸ್ಟಮ್‌ಗಳು ಪ್ರಮುಖವಾಗಿ ಮನೆ, ಶಿಕ್ಷಣ ಮತ್ತು ಕ್ರಿಯಾಶೀಲ ವೃತ್ತಿನಿರತ ಮಾರುಕಟ್ಟೆಗಳನ್ನು ಕೇಂದ್ರವಾಗಿರಿಸಿಕೊಂಡಿವೆ. ಅವುಗಳು: ಮೇಲೆ ನಮೂದಿಸಲ್ಪಟ್ಟ (ಹಲವಾರು ಮಾರ್ಗಗಳಲ್ಲಿ ಸುಧಾರಣೆ ಮತ್ತು ಬದಲಾವಣೆಗಳನ್ನು ಹೊಂದಿದ್ದರೂ ಕೂಡ) ಐಮ್ಯಾಕ್ ಮತ್ತು ಪ್ರವೆಶ-ಮಟ್ಟದ ಮ್ಯಾಕ್ ಮಿನಿ ಡೆಸ್ಕ್‌ಟಾಪ್ ಮಾದರಿಗಳು, ವರ್ಕ್‌ಸ್ಟೇಷನ್-ಮಟ್ಟದ ಮ್ಯಾಕ್-ಪ್ರೋ ಟವರ್, ಮ್ಯಾಕ್‌ಬುಕ್, ಮ್ಯಾಕ್‌ಬುಕ್ ಏರ್ ಮತ್ತು ಮ್ಯಾಕ್‌ಬುಕ್ ಪ್ರೋ ಲ್ಯಾಪ್‌ಟಾಪ್‌ಗಳು, ಮತ್ತು ಎಕ್ಸ್‌ಸರ್ವ್ ಸರ್ವರ್.
ಮ್ಯಾಕ್‌ನ ಉತ್ಪಾದನೆಯು ಒಂದು ಲಂಬವಾದ ಏಕೀಕರಣದ ಮೇಲೆ ಅವಲಂಬಿತವಾಗಿದೆ. ಅದರಲ್ಲಿ ಆಪಲ್ ತನ್ನ ಹಾರ್ಡ್‌ವೇರ್‌ನ ಎಲ್ಲಾ ಅಂಶಗಳನ್ನು ದೊರಕುವಂತೆ ಮಾಡುತ್ತದೆ ಮತ್ತು ಎಲ್ಲಾ ಮ್ಯಾಕ್ ಕಂಪ್ಯೂಟರ್‌ಗಳಲ್ಲಿ ಮೊದಲೆ-ಸಂಯೋಜಿಸಲ್ಪಟ್ಟ ತನ್ನ ಸ್ವಂತ ಆಪರೇಟಿಂಗ್ ವ್ಯವಸ್ಥೆಯನ್ನು ನಿರ್ಮಿಸುತ್ತದೆ. ಇದು ಹೆಚ್ಚಿನ ಐಬಿಎಮ್ ಪಿಸಿ ಕಂಪಾಟಿಬಲ್ ಕಂಪ್ಯೂಟರ್‌ಗಳಿಗೆ ವ್ಯತಿರಿಕ್ತವಾಗಿದೆ, ಅಲ್ಲಿ ಬಹುವಿಧದ ಮಾರಾಟಗಾರರು ಇತರ ಕಂಪನಿಯ ಆಪರೇಟಿಂಗ್ ಸಾಫ್ಟ್‌ವೇರ್ ಅನ್ನು ನಿರ್ವಹಿಸುವುದಕ್ಕೆ ಅಗತ್ಯವಾದ ಹಾರ್ಡ್‌ವೇರ್ ಅನ್ನು ನಿರ್ಮಿಸುತ್ತಾರೆ. ಆಪಲ್ ಆಂತರಿಕ ವ್ಯವಸ್ಥೆಗಳು, ರಚನೆಗಳು (ವಿನ್ಯಾಸಗಳು) ಮತ್ತು ವೆಚ್ಚಗಳನ್ನು ಆಯ್ಕೆಮಾಡಿಕೊಂಡು ಪ್ರತ್ಯೇಕವಾಗಿ ಮ್ಯಾಕ್ ಹಾರ್ಡ್‌ವೇರ್ ಅನ್ನು ಉತ್ಪಾದನೆ ಮಾಡುತ್ತದೆ. ಆದಾಗ್ಯೂ, ಆಪಲ್ ಕೂಡ ಮೂರನೆಯ ಕಂಪನಿಯ ಘಟಕಗಳನ್ನು ಬಳಸುತ್ತದೆ. ಪ್ರಸ್ತುತದಲ್ಲಿನ ಮ್ಯಾಕ್ ಸಿಪಿಯುಗಳು ಇಂಟೆಲ್‌ನ x86 ವಿನ್ಯಾಸವನ್ನು ಬಳಸುತ್ತವೆ; ಮುಂಚಿನ ಮಾದರಿಗಳು (1984–1994) ಮೊಟೊರೊಲಾದ 68k ಅನ್ನು ಮತ್ತು 1994 ರಿಂದ 2006 ವರೆಗಿನ ಮಾದರಿಗಳು ಎ‌ಐಎಮ್ ಅಲಿಯನ್ಸ್‌ನ ಪವರ್ ಪಿಸಿಗಳನ್ನು ಬಳಸಿದವು. ಆಪಲ್ ಮ್ಯಾಕ್‌ಗೆ ಆಪರೇಟಿಂಗ್ ಸಿಸ್ಟಮ್ ಅನ್ನೂ ಕೂಡ ಅಭಿವೃದ್ಧಿಗೊಳಿಸುತ್ತದೆ, ಪ್ರಸ್ತುತದಲ್ಲಿ ಅದು ಮ್ಯಾಕ್ ಒಎಸ್ ಎಕ್ಸ್ ಆವೃತ್ತಿಯ 10.6 "ಸ್ನೋ ಲೆಪರ್ಡ್" ಅನ್ನು ಅಭಿವೃದ್ಧಿಗೊಳಿಸಿತು. ಆಧುನಿಕ ಮ್ಯಾಕ್, ಇತರ ಪರ್ಸನಲ್ ಕಂಪ್ಯೂಟರ್‌ಗಳಂತೆ, ಲಿನಕ್ಸ್, ಫ್ರೀಬಿಎಸ್‌ಡಿಗಳಂತಹ ಪರ್ಯಾಯ ಆಪರೇಟಿಂಗ್ ಸಿಸ್ಟಮ್‍ಗಳನ್ನು ನಡೆಸುವ ಸಾಮರ್ಥ್ಯವನ್ನು ಹೊಂದಿದೆ ಮತ್ತು, ಇಂಟೆಲ್-ಆಧಾರಿತ ಮ್ಯಾಕ್‌ಗಳ ದೃಷ್ಟಾಂತಗಳಲ್ಲಿ ಅದು ಮೈಕ್ರೋಸಾಫ್ಟ್ ವಿಂಡೋಸ್ ಕಾರ್ಯ ನಿರ್ವಹಿಸುವಂತೆ ಮಾಡುತ್ತದೆ. ಆದಾಗ್ಯೂ, ಆಪಲ್ ತನ್ನ ಕಂಪ್ಯೂಟರ್‌ಗಳಲ್ಲಿ ಮ್ಯಾಕ್ ಒಎಸ್ ಎಕ್ಸ್ ಅನ್ನು ಬಳಸಲು ಅನುಮತಿಯನ್ನು ನೀಡುವುದಿಲ್ಲ.
1979 ರಿಂದ 1984 ರ ವರೆಗೆ: ಅಭಿವೃದ್ಧಿ
ಮ್ಯಾಕಿಂತೋಷ್ ಯೋಜನೆಯು 1970 ರ ದಶಕದ ಕೊನೆಯಲ್ಲಿ ಆಪಲ್ ಕಂಪನಿಯ ಒಬ್ಬ ನೌಕರ ಜೆಫ್ ರಸ್ಕಿನ್ ಜೊತೆಗೆ ಪ್ರಾರಂಭಿಸಲ್ಪಟ್ಟಿತು. ಜೆಫ್ ರಸ್ಕಿನ್ ಸಾಮಾನ್ಯ ಬಳಕೆದಾರನಿಗೆ ಬಳಸಲು ಸುಲಭವಾಗುವ, ಕಡಿಮೆ-ವೆಚ್ಚದ ಕಂಪ್ಯೂಟರ್ ಅನ್ನು ಸಂಶೋಧಿಸಿದನು. ಅವನು ಆ ಕಂಪ್ಯೂಟರ್‌ಗೆ ತನ್ನ ನೆಚ್ಚಿನ ಆಪಲ್ ವಿಧದ ನಂತರ, ಮ್ಯಾಕಿಂತೋಷ್ ಎಂದು ಹೆಸರಿಡಲು ಬಯಸಿದನು, ಆದರೆ ಈ ಹೆಸರು, ಸಾಂಕೇತಿಕವಾಗಿ, ಮ್ಯಾಕಿಂತೋಷ್ ಆಡಿಯೋ ಸಲಕರಣಾ ತಯಾರಕರಿಗೆ ಸಮೀಪದ ಹೆಸರಾದ್ದರಿಂದ, ಕಾನೂನು ಕಾರಣಗಳಿಗಾಗಿ ಅವನು ಹೆಸರನ್ನು ಬದಲಾಯಿಸಬೇಕಾಯಿತು. ಆಪಲ್ ಕಂಪನಿಯು ಅದನ್ನು ಬಳಸಬಹುದು ಎಂಬ ಉದ್ದೆಶದಿಂದ ಸ್ಟೀವ್ ಜಾಬ್ಸ್ ಒಂದು ಹೆಸರನ್ನು ಬಹಿರಂಗ ಪಡಿಸಲು ವಿನಂತಿಸಿದನು, ಆದರೆ ಆ ಹೆಸರನ್ನು ಬಳಸಿಕೊಳ್ಳಲು ಆಪಲ್ ಕಂಪನಿಯು ಅದರ ಹಕ್ಕನ್ನು ಖರೀದಿಸಬೇಕು ಎಂಬ ಕಾರಣದಿಂದ ಅದು ನಿರಾಕರಿಸಲ್ಪಟ್ಟಿತು. 1979 ರಲ್ಲಿ ರಸ್ಕಿನ್ ಯೋಜನೆಗಾಗಿ ಕೆಲಸಗಾರರನ್ನು ತೆಗೆದುಕೊಳ್ಳುವ ಅಧಿಕಾರವನ್ನು ನೀಡಲ್ಪಟ್ಟನು, ಮತ್ತು ಅವನು ತನ್ನ ಜೊತೆಗೂಡಿ ಒಂದು ಮೂಲರೂಪವನ್ನು ತಯಾರಿಸುವಲ್ಲಿ ಸಹಾಯ ಮಾಡುವುದಕ್ಕೆ ಒಬ್ಬ ಎಂಜಿನಿಯರ್ ಅನ್ನು ಹುಡುಕಲು ಪ್ರಾರಂಭಿಸಿದನು. ಬಿಲ್ ಅಟ್ಕಿನ್‌ಸನ್, ಆಪಲ್‌ನ ಲೀಸಾ ಗುಂಪಿನ ಒಬ್ಬ ಸದಸ್ಯನು (ಈ ಗುಂಪು ಅದೇ ರೀತಿಯಾದ ಆದರೆ ಹೆಚ್ಚಿನ-ಬಳಕೆಯ ಕಂಪ್ಯೂಟರ್ ಅನ್ನು ತಯಾರಿಸುತ್ತಿತ್ತು), ಅದಕ್ಕೂ ಮುಂಚೆ ಆ ವರ್ಷದಲ್ಲಿ ಕೆಲಸಕ್ಕೆ ತೆಗೆದುಕೊಳ್ಳಲ್ಪಟ್ಟ ಒಬ್ಬ ಸೇವಾ ತಾಂತ್ರಿಕ ತಜ್ಞ ಬರೇಲ್ ಸ್ಮಿತ್‌ಗೆ ಅವನನ್ನು ಪರಿಚಯಿಸಿದನು. ವರ್ಷಗಳ ನಂತರದಲ್ಲಿ, ರಸ್ಕಿನ್ ಒಂದು ದೊಡ್ಡದಾದ ಅಭಿವೃದ್ಧಿ ತಂಡವನ್ನು ಸಂಯೋಜಿಸಿದನು. ಆ ತಂಡವು ಮೂಲ ಮ್ಯಾಕಿಂತೋಷ್ ಹಾರ್ಡ್‌ವೇರ್ ಮತ್ತು ಸಾಫ್ಟ್‌ವೇರ್‌ಗಳನ್ನು ರಚಿಸಿತು ಮತ್ತು ತಯಾರಿಸಿತು; ರಸ್ಕಿನ್ ಅನ್ನು ಹೊರತುಪಡಿಸಿ, ಅಟ್ಕಿನ್‌ಸನ್ ಮತ್ತು ಸ್ಮಿತ್ ಈ ಕೆಲಸದಲ್ಲಿ ಪಾಲ್ಗೊಂಡರು. ತಂಡವು ಜಾರ್ಜ್ ಕ್ರೌ, ಕ್ರಿಸ್ ಎಸ್ಪಿನೊಸಾ, ಜೊನ್ನಾ ಹೊಫ್‌ಮನ್, ಬ್ರೂಸ್ ಹೊರ್ನ್, ಸುಸಾನ್ ಕೇರ್, ಆಂಡಿ ಹರ್ಟ್ಜ್‌ಫೆಲ್ಡ್, ಗೈ ಕವಾಸಕಿ, ಡೇನಿಯಲ್ ಕೊಟ್‌ಕೆ, ಮತ್ತು ಜೆರ್ರಿ ಮ್ಯಾನೊಕ್ ಮುಂತಾದವರನ್ನು ಒಳಗೊಂಡಿತ್ತು.
ಸ್ಮಿತ್‌ನ ಮೊದಲ ಮ್ಯಾಕಿಂತೋಷ್ ಫಲಕವು ರಸ್ಕಿನ್‌ನ ವಿನ್ಯಾಸಗಳಿಗನುಗುಣವಾಗಿ ರಚಿಸಲ್ಪಟ್ಟಿತು: ಇದು 64 ಕಿಲೋಬೈಟ್ (KB) RAM (ಆರ್‌ಎ‌ಎಮ್‌) ಗಳನ್ನು ಹೊಂದಿತ್ತು, ಮೊಟೊರೊಲಾ 6809E ಮೈಕ್ರೋಪ್ರೊಸೆಸರ್‌ಗಳನ್ನು ಬಳಸಿತು ಮತ್ತು ಒಂದು 256×256 ಪಿಕ್ಸೆಲ್ ಕಪ್ಪು-ಮತ್ತು-ಬಿಳಿ ಬಿಟ್‌ಮ್ಯಾಪ್ ಪ್ರದರ್ಶನವನ್ನು ಬೆಂಬಲಿಸುವ ಸಾಮರ್ಥ್ಯವನ್ನು ಹೊಂದಿತ್ತು. ಮ್ಯಾಕಿಂತೋಷ್‌ನ ಪ್ರೋಗ್ರಾಮರ್ ಬಡ್ ಟ್ರಿಬಲ್‌ನು ಮ್ಯಾಕಿಂತೋಷ್ ಮೇಲೆ ಲೀಸಾದ ಗ್ರಾಫಿಕಲ್ ಪ್ರೋಗ್ರಾಮ್‌ಗಳನ್ನು ನಡೆಸುವ ಆಸಕ್ತಿಯನ್ನು ಹೊಂದಿದ್ದನು, ಮತ್ತು ಉತ್ಪಾದನಾ ವೆಚ್ಚವನ್ನು ಕಡಿಮೆಯಾಗಿಟ್ಟುಕೊಂಡು ಲೀಸಾದ ಮೊಟೊರೊಲಾ 68000 ಮೈಕ್ರೋಪ್ರೋಸೆಸರ್ ಅನ್ನು ಮ್ಯಾಕ್ ಒಳಗೆ ಸಂಯೋಜಿಸಬಹುದೇ ಎಂಬುದಾಗಿ ಸ್ಮಿತ್‌ನನ್ನು ಕೇಳಿದನು. ಡಿಸೆಂಬರ್ 1980 ರ ವೇಳೆಗೆ, ಸ್ಮಿತ್‌ನು ಕೇವಲ 68000 ಅನ್ನು ಮಾತ್ರ ಬಳಸಿಕೊಂಡು ಒಂದು ಫಲಕವನ್ನು ತಯಾರಿಸಿದ್ದು ಮಾತ್ರವಲ್ಲ, ಆದರೆ ಅದರ ವೇಗವನ್ನು 5 ರಿಂದ 8 ಮೆಗಾಹರ್ಟ್ಜ್‌ವರೆಗೆ (MHz) ವೃದ್ಧಿಸಿದನು; ಈ ಫಲಕವು ಒಂದು 384×256 ಪಿಕ್ಸೆಲ್ ಪ್ರದರ್ಶಕವನ್ನು ಬೆಂಬಲಿಸುವ ಸಾಮರ್ಥ್ಯವನ್ನೂ ಕೂಡ ಹೊಂದಿತ್ತು. ಸ್ಮಿತ್‌ನ ವಿನ್ಯಾಸವು ಲೀಸಾಕ್ಕಿಂತ ಕಡಿಮೆ RAM ಚಿಪ್‌ಗಳನ್ನು ಬಳಸಿತು, ಅದು ಫಲಕದ ಉತ್ಪಾದನೆಯನ್ನು ಗಣನೀಯವಾಗಿ ಹೆಚ್ಚು ವೆಚ್ಚ-ಪರಿಣಾಮಕಾರಿಯನ್ನಾಗಿ ಮಾಡಿತು. ಅಂತಿಮ ಮ್ಯಾಕ್ ವಿನ್ಯಾಸವು ಸ್ವಯಂ-ಮಾಹಿತಿಗಳನ್ನೊಳಗೊಂಡ ಮತ್ತು ಪೂರ್ತಿಯಾದ ಕ್ವಿಕ್‌ಡ್ರಾ ಚಿತ್ರ ಭಾಷೆ (ಲಾಂಗ್ವೇಜ್) ಅನ್ನು ಹೊಂದಿತ್ತು ಮತ್ತು ಹೆಚ್ಚಿನ ಇತರ ಕಂಪ್ಯೂಟರ್‌ಗಳಿಗಿಂತ ಹೆಚ್ಚಾಗಿ ROMನ 64 KB ಯಲ್ಲಿನ ಇಂಟರ್‌ಪ್ರಿಟರ್ ಆಗಿತ್ತು; ಇದು 128 KB of RAM ಅನ್ನು ಲೊಜಿಕ್‌ಬೋರ್ಡ್‌ಗೆ ಸಂಯೋಜಿಸಲ್ಪಟ್ಟ ಹದಿನಾರು 64 ಕಿಲೋಬಿಟ್ (Kb) ಚಿಪ್‌ಗಳ ವಿಧಗಳನ್ನು ಹೊಂದಿತ್ತು. ಅಲ್ಲಿ ಮೆಮೊರಿ ಸ್ಲೊಟ್‌ಗಳು ಇಲ್ಲದಿದ್ದಾಗ್ಯೂ, ಇದರ RAM ಫ್ಯಾಕ್ಟರಿ-ಸ್ಥಾಪಿತ ಚಿಪ್‌ಗಳ ಜಾಗಗಳಲ್ಲಿ 256 ಕೆಬಿ RAM ಚಿಪ್ ಅನ್ನು ಸ್ವೀಕರಿಸಲು ಹದಿನಾರು ಚಿಪ್ ಸೊಕೆಟ್‌ನ ಮೂಲಕ RAM ಕೆಬಿಗೆ ವಿಸ್ತರಿಸಬಲ್ಲ ಸಾಮರ್ಥ್ಯವನ್ನು ಹೊಂದಿತ್ತು. ಅಂತಿಮ ಉತ್ಪನ್ನವು ಮೂಲರೂಪಗಳನ್ನು ಹಿಮ್ಮೆಟ್ಟಿಸುತ್ತ, 9-ಇಂಚಿನ ಪರದೆ, 512x342 ಪಿಕ್ಸೆಲ್ ಮೊನೊಕ್ರೋಮ್ ಪ್ರದರ್ಶಕಗಳನ್ನು ಹೊಂದಿತ್ತು.
ಈ ವಿನ್ಯಾಸವು ಆಪಲ್ ಕಂಪನಿಯ ಸಹ-ಸ್ಥಾಪಕನಾದ ಸ್ಟೀವ್ ಜಾಬ್ಸ್‌ನ ಗಮನವನ್ನು ಸೆಳೆಯಿತು. ಮ್ಯಾಕಿಂತೋಷ್ ಲೀಸಾಗಿಂತ ಹೆಚ್ಚಿನ ಮಾರಾಟ ಸಾಮರ್ಥ್ಯವನ್ನು ಹೊಂದಿದೆ ಎಂಬುದನ್ನು ಮನಗಂಡ ನಂತರ, ಅವನು ಈ ಯೋಜನೆಯ ಮೇಲೆ ತನ್ನ ಗಮನವನ್ನು ಕೇಂದ್ರೀಕರಿಸಲು ಪ್ರಾರಂಭಿಸಿದನು. ರಸ್ಕಿನ್‌ನು ಅಂತಿಮವಾಗಿ 1981 ರಲ್ಲಿ ಜಾಬ್ಸ್ ಜೊತೆಗಿನ ಸ್ವಭಾವಗಳ ಭಿನ್ನಾಭಿಪ್ರಾಯದ ಕಾರಣದಿಂದಾಗಿ ಯೋಜನೆಯಿಂದ ಹೊರಹೋದನು ಮತ್ತು ತಂಡದ ಸದಸ್ಯ ಹೇಳುವಂತೆ ಅಂತಿಮ ಮ್ಯಾಕಿಂತೋಷ್ ವಿನ್ಯಾಸವು ರಸ್ಕಿನ್‌ನ ವಿನ್ಯಾಸಗಳಿಗಿಂತ ಜಾಬ್ಸ್‌ನ ವಿನ್ಯಾಸಗಳಿಗೆ ತುಂಬಾ ಹೋಲುತ್ತಿತ್ತು. ಜೆರಾಕ್ಸ್ ಪಿಎಆರ್‌ಸಿಯಲ್ಲಿ ಪ್ರಥಮ ಜಿಯುಐ ತಾಂತ್ರಿಕತೆಯ ಅಭಿವೃದ್ಧಿಯ ಬಗ್ಗೆ ಕೇಳಿದ ನಂತರ, ಜಾಬ್ಸ್‌ನು ಆಪಲ್ ಸರಕುಗಳ ವಿನಿಮಯದಲ್ಲಿ ಜೆರಾಕ್ಸ್ ಆಲ್ಟೋ ಕಂಪ್ಯೂಟರ್ ಮತ್ತು ಸ್ಮಾಲ್‌ಟಾಕ್ ಅಭಿವೃದ್ಧಿ ಸಲಕರಣೆಗಳನ್ನು ಪಡೆದುಕೊಳ್ಳಲು ಅವುಗಳನ್ನು ನೋಡುವುದಕ್ಕಾಗಿ ಒಂದು ಭೇಟಿಯನ್ನು ನಿಗದಿಪಡಿಸಲು ಕೋರಿಕೊಂಡನು. ಲೀಸಾ ಮತ್ತು ಮ್ಯಾಕಿಂತೋಷ್ ಯೂಸರ್ ಇಂಟರ್‌ಫೇಸ್‌ಗಳು ಭಾಗಶಃವಾಗಿ ಜೆರಾಕ್ಸ್ ಪಿಎಆರ್‌ಸಿಯಲ್ಲಿ ಕಂಡುಬಂದ ತಾಂತ್ರಿಕತೆಗಳಿಂದ ಪ್ರಭಾವಿತವಾಗಿದ್ದವು ಮತ್ತು ಅವುಗಳು ಮ್ಯಾಕಿಂತೋಷ್ ತಂಡದ ಸ್ವಂತ ಉದ್ದೇಶಗಳ ಜೊತೆ ಸಂಯೋಜಿತವಾಗಿತ್ತು. ಜಾಬ್ಸ್‌ನು ಮ್ಯಾಕಿಂತೋಷ್ ಲೈನ್‌ನ ಮೇಲೆ ಕೆಲಸ ಮಾಡಲು ಕೈಗಾರಿಕಾ ವಿನ್ಯಾಸಕಾರ ಹರ್ಟ್‌ಮಟ್ ಎಸ್ಲಿಂಗರ್‌ನನ್ನು ನೇಮಿಸಿದನು, ಇದು "ಸ್ನೋ ವೈಟ್" ಡಿಸೈನ್ ಲಾಂಗ್ವೇಜ್‌ನ ಸಂಶೋಧನೆಗೆ ಕಾರಣವಾಯಿತು; ಆದಾಗ್ಯೂ ಮುಂಚಿನ ಮ್ಯಾಕ್‌ಗಳಲ್ಲಿ ಬಹಳ ತಡವಾಗಿ ಬೆಳಕಿಗೆ ಬಂದಿತು, ಇದು ಹಲವಾರು ಇತರ ಕಂಪ್ಯೂಟರ್‌ಗಳಲ್ಲಿ 1980 ರ ದಶಕದ ಮಧ್ಯದಿಂದ ಕೊನೆಯವರೆಗೆ ಆಪಲ್ ಕಂಪ್ಯೂಟರ್‌ಗಳಲ್ಲಿ ಅನ್ವಯಿಸಲ್ಪಟಿತು. ಆದಾಗ್ಯೂ, ಮ್ಯಾಕಿಂತೋಷ್ ಯೋಜನೆಯಲ್ಲಿ ಜಾಬ್ಸ್‌ನ ಅಧಿಕಾರತ್ವವು ಕೊನೆಗೊಳ್ಳಲಿಲ್ಲ; ಹೊಸ ಸಿಇಓ ಜಾನ್ ಸ್ಕ್ಯೂಲೆಯ ಜೊತೆಗಿನ ಒಂದು ಆಂತರಿಕ ಬಲಕ್ಕಾಗಿ ಹೋರಾಟದ ನಂತರ, ಜಾಬ್ಸ್ 1985 ರಲ್ಲಿ ಆಪಲ್ ಕಂಪನಿಗೆ ರಾಜೀನಾಮೆ ನೀಡಿದನು, ಮತ್ತೊಂದು ಕಂಪ್ಯೂಟರ್ ಕಂಪನಿ NeXT ಅನ್ನು ಹುಡುಕಲು ಹೊರಟನು, ಮತ್ತು ಆಪಲ್ NeXT ಅನ್ನು ಪಡೆದುಕೊಳ್ಳುವವರೆಗೆ ಅಂದರೆ 1997 ರ ವರೆಗೂ ಹಿಂದಿರುಗಲಿಲ್ಲ.
1984: ಪೀಠಿಕೆ (ಪ್ರಸ್ತಾವನೆ)
thumb|alt=A young woman carrying a sledge hammer and wearing a white tank top with a drawing of a Macintosh runs from black figures in the background.|ಈ ದೂರದರ್ಶನ ವಾಣಿಜ್ಯವು, ಮೊದಲಿಗೆ ಸುಪರ್ ಬೌಲ್ XVIII ಸಮಯದಲ್ಲಿ ಚಾಲನೆ ಹೊಂದಿತು, ಅದು ಮೂಲ ಮ್ಯಾಕಿಂತೋಷ್ ಅನ್ನು ಬೆಳಕಿಗೆ ತಂದಿತು. ಮ್ಯಾಕಿಂತೋಷ್ 128k ಯು ಅಕ್ಟೋಬರ್ 1983 ರಂದು ಪತ್ರಿಕೆಗಳಿಗೆ ಪ್ರಕಟಿಸಲ್ಪಟ್ಟಿತು, ಅದರ ಜೊತೆಗೆ 18-ಪುಟದ ಕೈಪುಸ್ತಕವು ಹಲವಾರು ನಿಯತಕಾಲಿಕಗಳ ಜೊತೆ ಡಿಸೆಂಬರ್‌ನಲ್ಲಿ ಬಿಡುಗಡೆ ಮಾಡಲ್ಪಟ್ಟಿತು. ಮ್ಯಾಕಿಂತೋಷ್, ಈಗ ಜನಪ್ರಿಯವಾಗಿರುವ US$1.5 ಮಿಲಿಯನ್ ರಿಡ್ಲೇ ಸ್ಕೊಟ್ ವಾಣಿಜ್ಯ ದೂರದರ್ಶನದಿಂದ, "1984" ಪರಿಚಯಿಸಲ್ಪಟ್ಟಿತು. ಇದರ ವಾಣಿಜ್ಯ ವ್ಯವಹಾರವು 22 ಜನವರಿ 1984 ರಂದು ಸುಪರ್ ಬೌಲ್ XVIII ದ ಮೂರನೆಯ ತ್ರೈಮಾಸಿಕದ ಸಮಯದಲ್ಲಿ ಹೆಚ್ಚು ಪ್ರಮುಖವಾಗಿ ಮೇಲೇರಲ್ಪಟ್ಟಿತು ಮತ್ತು ಈಗ ಒಂದು "ಹೊಸತಿರುವಿನ" ಘಟನೆ ಮತ್ತು ಒಂದು "ಅತ್ಯುತ್ತಮ ರಚನೆ" ಎಂದು ಪರಿಗಣಿಸಲ್ಪಟ್ಟಿದೆ. ಕಂಪ್ಯೂಟರ್ ಉದ್ದಿಮೆಗಳ ಮೇಲೆ ಪ್ರಾಬಲ್ಯವನ್ನು ಹೊಂದಲು ಐಬಿಎಮ್‌ನ "ಕನ್‍ಫರ್ಮಿಟಿ"ಯ ಪ್ರಯತ್ನಗಳಿಂದ ಮಾನವೀಯತೆಯನ್ನು ರಕ್ಷಿಸಲು, "1984" ಇದು ಮ್ಯಾಕಿಂತೋಷ್‌ನ ಬರುವಿಕೆಯನ್ನು ಪ್ರತಿನಿಧಿಸುವ ಒಂದು ಹೆಸರಿಲ್ಲದ ನಾಯಕಿಯಾಗಿ ಬಳಸಲ್ಪಟಿತು (ಆಪಲ್‌ನ ಮ್ಯಾಕಿಂತೋಷ್ ಕಂಪ್ಯೂಟರ್‌ನ ಅದರ ಬಿಳಿಯ ಟ್ಯಾಂಕ್ ಟಾಪ್‌ನ ಮೇಲಿನ ಒಂದು ಪಿಕಾಸೋ-ಶೈಲಿಯ ಚಿತ್ರದ ಮೂಲಕ ಸೂಚಿಸಲ್ಪಟ್ಟಿತ್ತು). ಜಾರ್ಜ್ ಒರ್ವೆಲ್‌ನ ನೈನ್‌ಟೀನ್ ಏಟಿ-ಫೋರ್ ಕಾದಂಬರಿಗಳ ಪ್ರಸ್ತಾವನೆಗಳು ದೂರದರ್ಶನದ "ಬಿಗ್ ಬ್ರದರ್"ನಿಂದ ನಿರ್ವಹಿಸಲ್ಪಡುತ್ತಿದ್ದ ಒಂದು ಡಿಸ್ತೋಪಿಯನ್ ಲಕ್ಷಣವನ್ನು ವರ್ಣಿಸಿದವು.
1984 ಬಿಡುಗಡೆಯಾದ ಎರಡು ದಿನಗಳ ನಂತರ ಮ್ಯಾಕಿಂತೋಷ್ ಮಾರಾಟಕ್ಕೆ ಸಿದ್ಧವಾಯಿತು. ಇದು ಇದರ ಇಂಟರ್‌ಫೇಸ್‌ಗಳನ್ನು ತೋರಿಸುವ ಸಲುವಾಗಿ ಎರಡು ಅಪ್ಲಿಕೇಷನ್‌ಗಳ ಡಿಸೈನ್‌ನ ಜೊತೆ ಸಂಯೋಜನೆ ಹೊಂದಿ ಬಿಡುಗಡೆಗೆ ಸಿದ್ಧವಾಯಿತು: ಮ್ಯಾಕ್‌ರೈಟ್ ಮತ್ತು ಮ್ಯಾಕ್‌ಪೇಂಟ್. ಇದು ಮೊದಲ ಬಾರಿಗೆ ಸ್ಟೀವ್ ಜಾಬ್ಸ್‌ನಿಂದ ಅವನ ಜನಪ್ರಿಯ ಮ್ಯಾಕ್ ಮುಖ್ಯ ಅಭಿಪ್ರಾಯ ಭಾಷಣಗಳಲ್ಲಿ ಪ್ರದರ್ಶಿಸಲ್ಪಟ್ಟಿತು, ಮತ್ತು ಮ್ಯಾಕ್ ತ್ವರಿತವಾದ, ಉತ್ಸಾಹಶಾಲಿ ಅನುಸರಣೆಯನ್ನು ಶೇಖರಿಸದಿದ್ದರೂ ಕೂಡ, ಕೆಲವರು ಇದನ್ನು ಕೇವಲ ಒಂದು "ಆಟಿಕೆ" ಎಂಬುದಾಗಿ ಕರೆದರು. ಆಪರೇಂಟಿಂಗ್ ಸಿಸ್ಟಮ್ ಹೆಚ್ಚಿನ ಪ್ರಮಾಣದಲ್ಲಿ ಜಿಯುಐ ಸುತ್ತ ನಿರ್ಮಿಸಲ್ಪಟ್ಟ ಕಾರಣದಿಂದ, ಅಸ್ತಿತ್ವದಲ್ಲಿರುವ ಬರಹ-ಪದ್ಧತಿ ಮತ್ತು ಸಂಕೇತದಿಂದ-ತೆಗೆದುಕೊಳ್ಳಲ್ಪಟ್ಟ ಅಪ್ಲಿಕೇಷನ್‌ಗಳು ಪುನರ್‌ವಿನ್ಯಾಸಗೊಳ್ಳಬೇಕಾಯಿತು ಮತ್ತು ಪ್ರೋಗ್ರಾಮಿಂಗ್ ಸಂಕೇತಗಳು ಪುನಃ ಬರೆಯಲ್ಪಟ್ಟವು. ಇದು ಹಲವಾರು ಸಾಫ್ಟ್‌ವೇರ್ ಅಭಿವೃದ್ಧಿಕಾರರು ಆಯ್ಕೆ ಮಾಡಿಕೊಳ್ಳಲು ಇಚ್ಛಿಸದ ಹೆಚ್ಚಿನ ಸಮಯವನ್ನು ತೆಗೆದುಕೊಳ್ಳುವ ಕೆಲಸವಾಗಿದೆ, ಮತ್ತು ಹೊಸ ಸಿಸ್ಟಮ್‌ಗಳಿಗೆ ಒಂದು ಪ್ರಾರಂಭಿಕ ಕೊರತೆಯ ಒಂದು ಕಾರಣ ಎಂದು ಪರಿಗಣಿಸಬಹುದಾಗಿದೆ. ಎಪ್ರಿಲ್ 1984 ರಲ್ಲಿ ಮೈಕ್ರೋಸಾಫ್ಟ್‌ನ ಮಲ್ಟಿಪ್ಲಾನ್ ಎಮ್‌ಎಸ್-ಡೊಸ್‌ದಿಂದ 1985 ರ ಜನವರಿಯಲ್ಲಿ ಮೈಕ್ರೋಸಾಫ್ಟ್ ವರ್ಡ್‌ನ ಅನುಸರಣೆಯ ಜೊತೆ ಬದಲಾಯಿಸಲ್ಪಟ್ಟಿತು. 1985 ರಲ್ಲಿ, ಐಬಿಎಮ್ ಪಿಸಿಗಳಿಗೆ ಲೋಟಸ್ 1-2-3 ಗಳ ಯಶಸ್ಸಿನ ನಂತರ ಮ್ಯಾಕಿಂತೋಷ್‌ಗಾಗಿ ಲೋಟಸ್ ಸಾಫ್ಟ್‌ವೇರ್ ಲೋಟಸ್ ಜಾಜ್‌ ಅನ್ನು ಪರಿಚಯಿಸಿತು, ಆದಾಗ್ಯೂ ಇದು ಬೃಹತ್ ಪ್ರಮಾಣದ ಸೋಲನ್ನು ಅನುಭವಿಸಿತು. ಅದೇ ವರ್ಷದಲ್ಲಿ ಆಪಲ್ ಲೆಮ್ಮಿಂಗ್ಸ್ ಆಡ್ ಜೊತೆಗೆ ಮ್ಯಾಕಿಂತೋಷ್ ಆಫೀಸ್ ಅನ್ನು ಪರಿಚಯಿಸಿತು. ಅದರ ಸಂಭಾವ್ಯ ಗ್ರಾಹಕರನ್ನು ಅವಹೇಳನ ಮಾಡುವ ಅಪಕೀರ್ತಿಗೆ ಪಾತ್ರವಾಗಿದ್ದ ಅದು ಯಶಸ್ವಿಯಾಗಲಿಲ್ಲ.
thumb|alt=A Macintosh sits in a museum exhibit about postmodernism.|ಸ್ವೀಡನ್‌ನ ಗೋತೆನ್‌ಬರ್ಗ್‌ನಲ್ಲಿನ ಡಿಸೈನ್ ಮ್ಯೂಸಿಯಮ್ (ಸಂಗ್ರಹಾಲಯ)ದಲ್ಲಿ ಆಪಲ್ ಮ್ಯಾಕಿಂತೋಷ್ ಪ್ಲಸ್.
ನವೆಂಬರ್ 1984 ರಲ್ಲಿ ನ್ಯೂಸ್‌ವೀಕ್ ಪತ್ರಿಕೆಯ ಒಂದು ವಿಶಿಷ್ಟ ಚುನಾವಣಾ-ನಂತರದ ಆವೃತ್ತಿಗಾಗಿ, ಆಪಲ್ ಆ ಸಮಸ್ಯೆಯಲ್ಲಿನ ಎಲ್ಲಾ 39 ಜಾಹೀರಾತು ಪುಟಗಳನ್ನು ಕೊಳ್ಳಲು US$2.5 ಮಿಲಿಯನ್‌ಗಿಂತಲೂ ಹೆಚ್ಚು ಹಣವನ್ನು ಖರ್ಚು ಮಾಡಿತು. ಆಪಲ್ "ಮ್ಯಾಕಿಂತೋಷ್‌ನ ಒಂದು ಪರೀಕ್ಷಾ ಪ್ರಯತ್ನ" ಪ್ರಚಾರವನ್ನೂ ಕೂಡ ನಡೆಸಿತು, ಅದರಲ್ಲಿ ಕ್ರೆಡಿಟ್ ಕಾರ್ಡ್ ಅನ್ನು ಹೊಂದಿರುವ ಸಂಭಾವ್ಯ ಗ್ರಾಹಕರು 24 ಘಂಟೆಗಳಿಗಾಗಿ ಮ್ಯಾಕಿಂತೋಷ್ ಅನ್ನು ತಮ್ಮ ಮನೆಗಳಿಗೆ ತೆಗುಕೊಂಡು ಹೋಗಬಹುದಾಗಿತ್ತು ಮತ್ತು ನಂತರದಲ್ಲಿ ಅದನ್ನು ಮಾರಾಟದಾರರಿಗೆ ಹಿಂದಿರುಗಿಸಬಹುದಿತ್ತು. ಆ ಸಮಯದಲ್ಲಿ 200,000 ಜನರು ಭಾಗವಹಿಸಿದರು, ಮಾರಾಟದಾರರು ಈ ಪ್ರಚಾರವನ್ನು ಒಪ್ಪಿಕೊಳ್ಳಲಿಲ್ಲ, ಕಂಪ್ಯೂಟರ್‌ಗಳ ಸರಬರಾಜು ಬೇಡಿಕೆಗಳ ಪ್ರಮಾಣವನ್ನು ಮುಟ್ಟಲಿಲ್ಲ, ಮತ್ತು ಹಲವಾರು ಕಂಪ್ಯೂಟರ್‌ಗಳು ಇನ್ನು ಯಾವತ್ತಿಗೂ ಕೂಡ ಮಾರಾಟವಾಗಲು ಸಾಧ್ಯವಿಲ್ಲ ಎನ್ನುವ ಸ್ಥಿತಿಯಲ್ಲಿ ವಾಪಾಸು ಬಂದವು. ಈ ವಿಕ್ರಯ ಶಿಬಿರವು ಸಿಇಓ ಜಾನ್ ಸ್ಕ್ಯೂಲೆಗೆ ಕಂಪ್ಯೂಟರ್‌ನ ಬೆಲೆಯನ್ನು ಯುಎಸ್$ 1,995 ರಿಂದ US$2,495 ಕ್ಕೆ ಏರಿಸುವಂತೆ ಒತ್ತಡವನ್ನು ಹೇರಿತು (2010 ರಲ್ಲಿನ ಹಣದುಬ್ಬರವು ಸುಮಾರು $5,200 ಇರುತ್ತದೆಂದು ಆಧಾರವಾಗಿಟ್ಟುಕೊಂಡು ಸರಿಹೊಂದಿಸಲಾಯಿತು).
1985 ದಿಂದ 1989 ವರೆಗೆ: ಡೆಸ್ಕ್‌ಟಾಪ್ ಪ್ರಕಟಣಾ ಕಾಲಮಾನ (ಯುಗ)
1985 ರಲ್ಲಿ ಮ್ಯಾಕ್, ಆಪಲ್‌ನ ಲೇಸರ್‌ರೈಟರ್ ಪ್ರಿಂಟರ್, ಮತ್ತು ಮ್ಯಾಕ್-ನಿರ್ದಿಷ್ಟ ಸಾಫ್ಟ್‌ವೇರ್‌ಗಳಾದ ಬೊಸ್ಟನ್ ಸಾಫ್ಟ್‌ವೇರ್‌‌ನ ಮ್ಯಾಕ್‌ಪಬ್ಲಿಷರ್ ಮತ್ತು ಆಲ್ಡಸ್ ಪೇಜ್‌ಮೇಕರ್‌ಗಳ ಸಂಯೋಜನೆಯು ಬಳಕೆದಾರರಿಗೆ ರಚಿಸಲು, ಮುನ್ನೋಟಕ್ಕೆ, ಮತ್ತು ಬರಹಗಳು ಮತ್ತು ಚಿತ್ರಗಳನ್ನು ಹೊಂದಿರುವ ಪುಟಗಳನ್ನು ಮುದ್ರಿಸುವುದಕ್ಕೆ ಸಹಾಯ ಮಾಡಿತು, ಇದು ಡೆಸ್ಕ್‌ಟಾಪ್ ಪಬ್ಲಿಷಿಂಗ್‌ನ ಒಂದು ಕಾರ್ಯವಾಗಿ ಬದಲಾಯಿತು. ಪ್ರಾಥಮಿಕವಾಗಿ, ಡೆಸ್ಕ್‌ಟಾಪ್ ಪಬ್ಲಿಷಿಂಗ್ ಇದು ಮ್ಯಾಕಿಂತೋಷ್‌ನ ಅಪೂರ್ವವದ ಕಾರ್ಯವಾಗಿತ್ತು, ಆದರೆ ಕಾಲಾನಂತರದಲ್ಲಿ ಇದು ಕೊಮ್ಮೊಡೋರ್ 64 (GEOS) ಮತ್ತು ಐಬಿಎಮ್ ಪಿಸಿ ಬಳಕೆದಾರರಿಗೂ ದೊರೆಯುವಂತದ್ದಾಯಿತು. ನಂತರದಲ್ಲಿ, ಮ್ಯಾಕ್ರೋಮೀಡಿಯಾ ಫ್ರೀಹ್ಯಾಂಡ್, ಕ್ವಾರ್ಕ್‌ಎಕ್ಸ್‌ಪ್ರೆಸ್, ಎಡೋಬ್ ಫೋಟೋಷಾಪ್, ಮತ್ತು ಎಡೋಬ್ ಇಲ್ಲಸ್ಟ್ರೇಟರ್‌ಗಳಂತಹ ಅಪ್ಲಿಕೇಷನ್‌ಗಳು ಗ್ರಾಫಿಕ್ಸ್ ಕಂಪ್ಯೂಟರ್ ಆಗಿ ಮ್ಯಾಕ್‌ನ ಸ್ಥಾನವನ್ನು ಶಕ್ತಿಯುತವಾಗಿಸಿದವು ಮತ್ತು ಬೆಳೆಯುತ್ತಿರುವ ಡೆಸ್ಕ್‌ಟಾಪ್ ಪಬ್ಲಿಷಿಂಗ್ ಮಾರುಕಟ್ಟೆಯನ್ನು ವಿಸ್ತರಿಸಲು ಸಹಾಯ ಮಾಡಿದವು.
ಮೊದಲ ಮ್ಯಾಕ್‌ನ ಕೊರತೆಗಳು ಸ್ವಲ್ಪಕಾಲದಲ್ಲಿಯೇ ನಿರ್ದಿಷ್ಟವಾಗಿ ತಿಳಿಯಲ್ಪಟ್ಟವು: ಇದು 1984 ರಲ್ಲಿನ ಇತರ ಕಂಪ್ಯೂಟರ್‌ಗಳ ಜೊತೆ ತುಲನೆ ಮಾಡಿ ನೋಡಿದಾಗ ತುಂಬಾ ಕಡಿಮೆ ಮೆಮೊರಿಯನ್ನು ಹೊಂದಿತ್ತು, ಮತ್ತು ಸುಲಭವಾಗಿ ವಿಸ್ತರಿಸಲು ಬರುವಂತಿರಲಿಲ್ಲ; ಮತ್ತು ಒಂದು ಹಾರ್ಡ್ ಡಿಸ್ಕ್ ಡ್ರೈವ್ ಅನ್ನು ಅಥವಾ ಸುಲಭವಾಗಿ ಸೇರಿಸಲು ಬರುವಂತಹ ಸಾಧನವನ್ನು ಹೊಂದಿರಲಿಲ್ಲ. ಅಕ್ಟೋಬರ್ 1985 ರಲ್ಲಿ, ಆಪಲ್ ಮ್ಯಾಕ್‌ನ ಮೆಮೊರಿಯನ್ನು 512 ಕೆಬಿಗೆ ಹೆಚ್ಚಿಸಿತು, ಆದರೆ ಇದು ಅನನುಕೂಲಕರವಾಗಿತ್ತು ಮತ್ತು ಒಂದು 128 ಕೆಬಿ ಮ್ಯಾಕ್‌ನ ಮೆಮೊರಿಯನ್ನು ವಿಸ್ತರಿಸುವುದು ಕಷ್ಟವಾಗಿತ್ತು. ಸಂಪರ್ಕತ್ವವನ್ನು ಹೆಚ್ಚಿಸುವ ಒಂದು ಪ್ರಯತ್ನದಲ್ಲಿ, ಆಪಲ್ ಜನವರಿ 10, 1986 ರಂದು US$2,600 ಬೆಲೆಗೆ ಮ್ಯಾಕಿಂತೋಷ್ ಪ್ಲಸ್ ಅನ್ನು ಬಿಡುಗಡೆ ಮಾಡಿತು. ಇದು ನಾಲ್ಕಕ್ಕೆ ವಿಸ್ತರಿಸಬಲ್ಲ ಒಂದು ಮೆಗಾಬೈಟ್ RAM ಅನ್ನು ನೀಡಿತು, ಮತ್ತು ಏಳು ಫೆರಿಫಿರಲ್‌ಗಳನ್ನು ಒದಗಿಸುವ- ಹಾರ್ಡ್ ಡ್ರೈವ್‌ಗಳು ಮತ್ತು ಸ್ಕ್ಯಾನರ್‌ಗಳಂತಹ-ಯಂತ್ರಕ್ಕೆ ಸಂಯೋಜಿಸುವಂತಹ ಒಂದು ನಂತರದ-ಮಹತ್ತರ ಬದಲಾವಣೆಯ ಎಸ್‌ಸಿಎಸ್‌ಐ ಸಮಾನಾಂತರ ಇಂಟರ್‌ಫೇಸ್ ಅನ್ನು ಗ್ರಾಹಕರಿಗೆ ನೀಡಿತು. ಇದರ ಫ್ಲೊಪಿ ಡ್ರೈವ್ 800 ಕೆಬಿ ಸಾಮರ್ಥ್ಯಕ್ಕೆ ವಿಸ್ತರಿಸಲ್ಪಟ್ಟಿತು. ಮ್ಯಾಕ್ ಪ್ಲಸ್ ಇದು ಒಂದು ತ್ವರಿತಗತಿಯ ಯಶಸ್ಸಾಗಿತ್ತು ಮತ್ತು ಅಕ್ಟೋಬರ್ 15, 1990 ರವರೆಗೆ ಉತ್ಪಾದನೆಯಲ್ಲಿ ಬದಲಾಗದಂತೆ ಇರಲ್ಪಟ್ಟಿತು; ಕೇವಲ ನಾಲ್ಕು ವರ್ಷ ಮತ್ತು ಹತ್ತು ತಿಂಗಳುಗಳ ಮಾರಾಟದಿಂದ, ಇದು ಆಪಲ್‌ನ ಇತಿಹಾಸದಲ್ಲಿ ಅತಿ ದೀರ್ಘ ಕಾಲ ಮಾರಾಟವಾಗಲ್ಪಟ್ಟ ಮ್ಯಾಕಿಂತೋಷ್ ಕಂಪ್ಯೂಟರ್ ಆಗಿತ್ತು.